Potpisan IPARD II finansijski sporazum - Agro TV\nPočetna Vesti Potpisan IPARD II finansijski sporazum\nPotpisan IPARD II finansijski sporazum\nŠef delegacije Evropske unije u Srbiji Sem Fabrici i ministarka za evropske integracije Jadranka Joksimović potpisali su IPARD II finansijski sporazum 2014-2020, što će omogućiti zaključivanje prvih ugovora sa poljoprivrednicima i isplatu novca.\nOn je istakao da je potrebno pažljivo pregledati projekte koji su konkurisali za novac i da veruje da će pre kraja leta biti potpisani ugovori.\n– Ohrabrujem ministra da nastavi rad i ispunjavanje preostalih neophodnih koraka u procesu – rekao je Fabrici na ceremoniji kojoj je prisustvovao i ministar poljoprivrede Branislav Nedimović.\nOna je napomenula da je programom IPARD II obezbeđeno 175 miliona evra bespovratno, a da će uz nacionalni doprinos to iznositi 230 miliona evra za investicije u poljoprivredu.\nNedimović je kazao da je na poziv IPARD poslato 500 aplikacija i da Uprava radi svoj posao, u toku su kontrole i da on veruje da će „ako sve bude u redu“ prvi ugovori biti uručeni u četvrtak 5. jula.\n– Biće, kako kaže naš narod, pare u džepu – zaključio je Nedimović.\nMinistarka Joksimović je istakla da će, sa dodatnim sredstvima države, argar imati na raspolaganju 230 miliona evra, a prvi ugovori poljoprivrednicima, kaže, biće uručeni sledeće nedelje.\n– Zadovoljstvo mi je što danas realizujemo aktivnost koja je počela pre četiri godine, kada je najvažniji uslov, za otpočinjanje procesa dobijanja akreditacije za bespovratna sredstva EU za razvoj poljoprivrede, bio da obezbedimo prostor i izmestimo Upravu za agrarna plaćanja iz Šapca u Beograd – rekla je Joksimović novinarima u renoviranoj zagradi Uprave.\nOna ističe da finansijski sporazum otvara „novu stranicu srpske poljoprivrede“, jer prvi put Srbija i poljoprivredni porizvođači dobijaju mogućnost da koriste bespovratna sredstva iz evropskih fondova.\n– Ovo je IPARD II program za period od 2014. do 2020. u iznosu od 175 miliona evra bespovratnih sredstava iz EU, a sa nacionalnim doprinosom ukupna visina sredstava iznosiće oko 230 miliona evra – podvukla je Joksimović.


Naučnici su tražili od roditelja 94 bebe da vode dnevnik ponašanja svog deteta kao i da beleže svoje navike kada je u pitanju dodirivanje i maženje bebe\nSvaki zagrljaj vašem delu daje malu dozu oksitocina, neurotransmitera povezanog sa ljubavlju, intimnošću i još mnogo toga dobrog. A kako pokazuje nova studija, zagrljaji ne samo da trenutno popravljaju raspoloženje, već, kada ih dobijate u izobilju u prvim godinama života, imaju dubok uticaj na vaš organizam u kasnijem životu.\nKako piše Sajens dejli, istraživanje naučnika sa Univerziteta Britanska Kolumbija pokazuje do količina zagrljaja koje dete dobija kao beba može uticati na epigenetske promene u najmanje pet oblasti DNK, uključujući one povezane sa imunitetom i metabolizmom. Bebe koje su u prvim nedeljama života nisu dovoljno dodirivane i mažene imaju molekularni profil u ćelijama koji nije dovoljno razvijen za njihov uzrast.\nSličan fenomen ranije je uočen kod glodara, ali ovo je prva studija koja je ispitivala uticaj bliskog kontakta u ranom životu kod ljudi.\nNaučnici su tražili od roditelja 94 bebe da vode dnevnik ponašanja svog deteta kao i da beleže svoje navike kada je u pitanju dodirivanje i maženje bebe, tokom prvih pet nedelja po rođenju. Četiri do pet godina kasnije, uzeli su da prouče DNK iste dece, tačnije proces metilacije ili isključivanja određenih gena.\nOno što su otkrili jeste da između dece koja su puno mažena i one koje nisu, postoji dosledna razlika u metilaciji na pet određenih delova DNK, od kojih jedan značajno utiče na imuni sistem a drugi na metabolizam.\n“Nastavićemo da pratimo koliko “biološka nezrelost” kod dece koja nisu dovoljno mažena i dodirivana ima posledice na njihovo zdravlje, posebno na fiziološki razvoj,” kaže vođa studije, Sara Mur.\nTagovi :beba, dečiji imunitet, dnk, dodirivanje, maženje, metilacija DNK, novorođenče


Borac ubedljiv u Kruševcu - Ozonpress :: internet portal\nTag: Borac, košarka, Kruševac, pobeda\nU 25. kolu Mozzart Košarkaške lige Srbije Borac je na gostovanju u Kruševcu ubedljivo savladao ekipu Napretka rezultatom 91:71 (24:21; 26:19; 15:17; 26:14). U čačanskoj ekipi najbolji pojedinci bili su Radovanović sa 15 poena, zatim A. Todorović sa 14 i Mićić sa 13 poena.\nZanimljiv podatak o ovom meču jeste da su se svih 12 igrača čačanske ekipe upisali u listu strelaca. Borac je ovom, ali i svim prethodnim pobedama uključujući i onu protiv FMP-a najavio odlične partije u Superligi.\nSledeći, a ujedno i poslednji meč u regularnom delu Mozzart KLS lige Borac će odigrati na domaćem terenu u sredu 12. aprila protiv kraljevačke Sloge.


Čas vožnje u zimskim uslovima – OPENS2019\nČas vožnje u zimskim uslovima\nWritten by Ivana Ristić on новембар 17, 2017 . Posted in Novosti. Оставите коментар\nU okviru manifestacije OPENS dani, na Trgu Slobode u Novu Sadu organizovana je promocija bezbednosti u saobraćaju u zimskim uslovima. Tako je Trg pretvoren u veliki poligon, na kom su građani će imali priliku da u SUZUKI vozilima, gradskom inspektoru za saobraćaj MUP NS i predstavnicima omladinskih NVO, sugerišu na sve „crne tačke“ u saobraćaju, ali i od njih dobiju povratne informacije. Isti automobili se koriste i za simulaciju vožnje u pijanom stanju uz „pijane naočare“. Dok sugrađani voze, pored njih sedi predstavnik Agencije za bezbednost u saobraćaju i ukazuje na sve neželjene posledice nemarne vožnje u zimskim uslovima.\nIdeja je, kako kažu organizatori, bila da se na jednom mestu sretnu institucije, omladina, nevladine organizacije i privreda.\n– Ovo je jedan primer da kroz različita partnerstva pokažemo dobre rezultate i da imamo vidljive efekte nakon godinu dana od dobijanja titule Omladinske prestonice Evrope. S jedan strane tu su Grad Novi Sad i omladinske organizacije, a s druge partneri iz privrede. Svi zajedno možemo da pružimo mladima bolji život, bolje uslove za odrastanje i da napravimo naše društvo bolje za učešće mladih u procesima donošenja odluka – podvukao je Grozdanović.\nPromociji su prisustvovali predsednik Skupštine Grada Novog Sada Zdravko Jelušić, član Gradskog veća za saobraćaj i puteve Aleksandar Kravić, član Gradskog veća za sport i omladinu Ognjen Cvjetićanin, koordinator Inicijative OPENS Vukašin Grozdanović, savetnik direktora Republičke agencije za bezbednost saobraćaja Milan Ilić i predstavnici partnera OPENS-a kompanija Lukoil Srbija i Beta motor, zastupnik Suzukija za Srbiju.\nPredsednik novosadske Skupštine Zdravko Jelušić istakao je na promociji da je kultura učešća u saobraćaju „neodvojiv deo opšte kulture“.\n– Evropski autoriteti su prepoznali ovaj grad i dodeli mu dve laskave titule: Omladinska prestonica mladih 2019. godine i Eropska prestonica kulture 2021. godine. Danas imamo priliku da vidimo vezu između kulture odrastanja u uslovima saobraćaja, jer se na tome mora raditi od najranijeg životnog doba, kako bi imali jedan visok stepen saobraćajne kulture. Zahvaljujem se u ime grada timu iz OPENS-a, koji su pre svega napravili aplikaciju da dobijemo prestižnu titulu, kao i sve što rade za pripremu 2019. godine – istakao je Jelušić.\nČlan Gradskog veća za saobraćaj i puteve Aleksandar Kravić napomenuo je da u Srbiji mnogo ljudi strada u saobraćaju, ocenivši taj podatak kao veliku brigu.\n– Nadamo se i radimo sve na tome da ćemo taj procenat smanjiti. U Novom Sadu smo pokrenuli školu za učenike prvih, drugih, trećih i četvrtih razreda osnovnih škola, kako bi smo im ukazali na ozbiljnost svega što se dešava u saobraćaju – objasnio je Kravić, dodajući da će ovaj program obuhvatiti oko 16.000 đaka.\nDanašnju promociju podržala je i republička Agencija za bezbednost saobraćaja, a savetnik direktora Agencije Milan Ilić precizirao je da ova ustanova podržava sve aktivnosti koje unapređuju bezbednost u saobraćaju, naročito mladih i dece.\n– Činjenice da se na dnevnom nivou dogodi 100 saobraćajnih nezgoda u Srbiji i da u tim nezgodama bude povređeno 50 ljudi, da svakog dana skoro dvoje ljudi pogine, da na crveno svetlo na pešačkom prelazu prelazi 20 procenata ljudi, van pešačkog 30 procenata ljudi, u zoni škole 30 procenata dece nepravilno prelazi pešački prelaz, ukazuju da nemamo dovoljno razvijenu kulturu u saobraćaju i moramo učiniti sve kako bi je podigli na viši nivo – kazao je Ilić.\nUz institucije i nevladine organizacije, akciju je podržala i kompanija LUKOIL, koja, kako kaže direktor isporuku i veleprodaju LUKOIL SRBIJA Nastas Mihajlović, podržava svaku akciju koja ima za cilj da podigne svest o potrebi da se svi ponašamo odgovorno u saobraćaju i napomenuo da je konstantna edukacija na tom polju u interesu celog društva.\n– Ovo je drugi društveno-odgovorni projekat u kome učestvujemo zajedno sa Savezom omladinskih organizacija OPENS 2019 i Gradom Novim Sadom ove godine i čast nam je što našu kompaniju, vaša zajednica vidi kao odgovornu i spremnu da podrži suštinski važne ideje. LUKOIL SRBIJA će I u budućnosti biti aktivna na tom polju “, napomenuo je Mihajlović.\nProgram OPENS dana nastavlja se do subote, 18. Novembra na više lokacija u gradu. Dan otvorenih vrata, planiran je za četvrtak u prostorijama OPENSa, uz predstavu I koktele, kada će biti prezentovani novi prostor, otvoren za sve Novosađane. Kulturna žurka predviđena je za 17. Novembar. Kreće se od Kulturnog centra grada, gde su festivali Filmski front i Cinema city selektovali filmove kojima se otvara dan. Nakon toga sledi SKC Fabrika i koncert grupe Killo Killo banda. Dok se program završava humanitarnom akcijom, u partnerstvu sa organizacijom Osmeh na dar. Drugi po redu Festival lampiona, sa ciljem prikljupljanja sredstva za novogodišnje paketiće za ugroženu decu iz cele Srbije, dok je drugi deo namenjen za pomoć odeljenju prevremeno rođenih beba, neonatologija u Novom Sadu.


turska | Wake Up With Us Magazine:\nNa mestu antičkog grada Smirna danas je dinamična metropola Izmir. Istorija ovog lučkog grada proteže se od trećeg milenijuma pre Hrista. Svedoci davnih vremena su Agora, pijačni trg iz rimskog perioda, obližnji Apolonov hram i brojni ostaci utvrđenja iz antičkog i seldžučkog...\nEvo još jednog predloga za ovogodišnje letovanje! Ukoliko volite raznovrsan i aktivan odmor, Alanja bi trebalo da bude vaš izbor. Za razliku od ostalih delova antalijske regije, Alanja nudi povoljnije cene aranžmana, a u isto vreme i obilje sadržaja. Tako ćete preko dana uživati na...\nMuseum hotel –...\nNajnoviji hotel u lancu Relais & Chateaux je sačinjen od pećina i kamenih zidina koje datiraju hiljadama godina unazad. Ipak Museum Hotel u Kapadokiji (Turska) je moderan, luksuzan, i sa svojih pet zvezdica ima ozbiljnu reputaciju. Celokupan projekat renoviranja trajao je četiri...


Stereo MCs dolaze u srce Šumadije!\nponedeljak, 19. mart 2012., 17:23\nBritanski elektro-dens-hiphop bend Stereo MC's, svetski čuven po hitovima "Connected", "Step It Up" i "Ground Level", prvi je poznat izvođač drugog "Arsenal festa" koji će biti održan 14, 15. i 16. juna u Kragujevcu, u organizaciji Doma omladine Kragujevca i koncertne agencije Long Play iz Beograda.\nSa nedavno objavljenim novim albumom "Emperor´s Nightingale" (2011) londonski Stereo MC's - rep bend koji slušaju rokeri, uz koji plešu ljubitelji alternative - sviraće 15. juna kao nosilac programa druge večeri festivala koji se ponovo održava u jedinstvenom prostoru na otvorenom Kneževom arsenalu.\nZvuči neverovatno ali istinito - Stereo MC's je prvi značajan svetski bend koji će IKADA svirati u Kragujevcu, iako se radi o industrijskom srcu Šumadije, gradu sa par stotina hiljada stanovnika i izuzetno bogatom rokenrol istorijom!\n"Kao što nikad nismo pripadali nekom određenom žanru, nikad nismo bili ni tipičan uspešan bend, niti su nas pratila sranja koja se obično povezuju uz uspešan bend...Kad dođeš negde da nastupiš tvoja jedina snaga je tvoja muzika. Koliko si velik ovisi samo o tebi i tvojoj muzici. A to je zapravo dobro. To je lepota ovog posla", kaže pevač Rob Birč (Birch), vođa Stereo MC's sa producentom i didžejem Nikom Halamom (Nick Hallam).\nCene ulaznica organizatori Dom omladine Kragujevac i Long Play objaviće uskoro, a postepeno u narednim nedeljama imena ostalih izvođača i satnicu.\n"Arsenal fest" je manifestacija koja ima za ciljeve - obnavljanje zajedničkog kulturnog prostora među državama bivše Jugoslavije, povezivanje sa svetskim muzičkim tokovima, promociju popularne kulture među mladima, ali pre svega – oživljavanje kulturno-istorijskog nasleđa grada Kragujevca.


Istražitelji su utvrdili da je on iz Teksasa došao u Vašington da bi bio učesnik nereda na Kapitolu 6. januara. Američke vlasti uhapsile su osobu koja je navodno planirala bombaški napad na informacioni centar kompanije Amazon, verujući da će time… »\nIstražitelji su utvrdili da je on iz Teksasa došao u Vašington da bi bio učesnik nereda na Kapitolu 6. januara i da je prijateljima rekao da je sa sobom tada poneo pušku. Američke vlasti uhapsile su osobu koja je navodno planirala bombaški napad na… »\nKompanija najbogatijeg čoveka na svetu izborila se sa radnicima i po svom sudeći neće imati problema sa sindikatom radnika jer ga , za sada, neće ni biti. Na glasanju radnika skladišta u Alabami pobedili su oni koji glasali protiv pristupanja… »\nRadnici skladišta u Alabami ipak nisu izglasali uspostavljanje prvog Amazonovog sindikata u SAD. Američki sindikat RWDSU najavljuje žalbu jer je Amazon navodno ileglano uticao na ishod glasanja. U glasanju je učestvovala samo polovina od 5.800… »\nItalijani ulažu milione u kompaniju u Srbiji: Evo kakve veze ima Miloš Biković sa ovim! "Naši partneri u vašoj zemlji su…\nItalijanska kompanija za filmsku i televizijsku produkciju "Iervolino Entertainment", koju je osnovao producent Andrea Iervolino i u suvlasništvu je sa Monikom Bakardi, planira da uloži 100 miliona evra u proizvodnju animiranog sadržaja, uz dodatnih… »\n„Amazon“ kupuje propale tržne centre — u šta će ih pretvoriti?\nKompanija „Amazon“, koja je i sama uticala na propadanje tržnih centara u Sjedinjenim Državama, otkupila je u poslednjih nekoliko meseci niz tržnih centra i pretvorila ih u distributivne centre za svoje rastuće carstvo internet trgovine. Kako je… »


Počinje realizacija projekta „Razvoj socijalnog preduzetništva u Rasinskom okrugu“ – KRUŠEVAC.LINK\nOvde si trenutno: Home / DRUŠTVO / Počinje realizacija projekta „Razvoj socijalnog preduzetništva u Rasinskom okrugu“\nAgencija za regionalni razvoj Rasinskog okruga (ARRR) i Udruženje građana za podršku evropskim integracijama „Evrokontakt“ počeinju realizaciju projekta „Razvoj socijalnog preduzetništva u Rasinskom okrugu“.\nProjekat „Razvoj socijalnog preduzetništva u Rasinskom okrugu“ trajaće šest meseci, a ukupna vrednost projekta je blizu 2, 5 miliona dinara.\n“Cilj projekta je doprinos u razvoju preduzetništva, unapređeni kapaciteti lokalnih zajednica i zainteresovanih strana u Rasinskom okrugu za razvoj socijalnog preduzetništva” – istakao je Aleksandar Šaronjić direktor Agencije.\nMenadžer na projektu „Razvoj socijalnog preduzetništva u Rasinskom okrugu“ Maja Dzunić, istakla je da je ovo prvi projekat, odnosno pilot-projekat koji će se, veruje, kao primer dobre prakse primenjivati i u drugim gradovima.\nPredviđeno je da će projekat kroz niz plairanih aktivnosti dovesti do stvaranja uslova za razvoj socijalnog preduzetništva, čime će na indirektan način doći do otvaranja novih radnih mesta, posebno za pripadnike socijalno ugroženih grupa i teže zapošljive osobe, rekao je u ime „Evrokontakta“ Nenad Krstić.\nTag ARRR Evrokontakt socijalno preduzetništvo\nDanas sunčano i vetrovito, do 29 stepeni


Zakonima do kraja nadgledane nezavisnosti\nPoslanici Skupštine Kosova usvojili su Zakon o istorijskom centru Prizrena i Zakon o Velikoj Hoči. Oba zakona odnose se na ispunjenje Ahtisarijevog plana i završetak nadgledane nezavisnosti Kosova.\nI pored oštrog protivljenja opozicije, posle nekoliko sati rasprave Skupština Kosova usvojila je zakone o istorijskom centru Prizrena i Velkoj Hoči. Za zakon o Velikoj Hoči glasalo je 59 poslanikam 26 je bilo protiv i 7 uzdržanih. Podršku zakonu o istorijskom centru Prizrena dalo je 56 poslanika, dok je 30 bilo protiv. Poslanici pokreta Samoopredeljenje napustili su sednicu Skupštine. Obraćajući se poslanicima premijer Kosova Hašim Tači rekao je da su svojevremeno i poslanici pojedinih opozicionih partija glasali za ova dva zakona.\n“Želim da vas podsetim da su zakoni o Velikoj Hoči i Prizrenu izglasani onog trenutka kada je izglasan dokument predsednika Ahtisarija od strane Demokratskog saveza Kosova, Demokratske partije Kosova, Alijanse za novo Kosovo i Alijanse za budućnost Kosova”, rekao je Tači\nU okivru Zakona o istorijskom centru Prizrena i Zakona o Velikoj Hoči predviđeno je i osnivanje dva saveta. Srpski poslanici u Skupštini Kosova danas su posle dužeg vremena bili jedinstveni i glasali za zakone o Velikoj Hoči i istorijskom centru Prizrena. Poslanik u Skupštini Kosova Saša Djokić kaže da su ova dva zakona značajna za sve na Kosovu, ali pre svega za Srpsku pravoslavnu crkvu..\n“Zakon o Velikoj Hoči direktno štiti urbanističku promenu u blizini objekata Srpske pravoslavne crkve, a što se tiče Zakona o Prizrenu tu se štite objekti Srpske pravoslavne crkve i što je najbitnije Bogoslovija”, rekao je Djokić\nMeđunarodni civilni predstavnik na Kosovu Piter Fejt pozdravio je usvajanje Zakona o istorijskom centru Prizrena i Zakona o Velikoj Hoči . U pisanom saopštenju Fejta se navodi da usvajanje ova dva zakona dovodi Kosovo korak bliže ispunjavanju svojih obaveza iz Sveobuhvatnog predloga za rešenje statusa, i obezbeđuje poštovanje prava i interesa svih zainteresovanih strana.\nPored zakona o istorijskom centru Prizrena i Velikoj Hoči Skupština Kosova usvojila je i zakon o poreskoj administraciji kao i Zakon o izmenama i dopunama postojećeg Zakona o javnim preduzećima.\nDanašnje usvajanje zakona pozdravila je i Američka ambasada u Prištini. U saopštenju dostavljenom medijima konstatuje se da je Skupština Kosova preduzela radnje kako bi zemlju približila cilju okončanja nadgledane nezavisnosti. „Usvajanje četiri preostala zakona predviđenih Sveobuhvatnim predlogom za rešenje statusa Kosova, i prihvaćenih od strane Skupštine kao obaveze u vreme proglašenja nezavisnosti, predstavlja važnu prekretnicu, navodi se u saopštenju ambasade.


Pravobranilaštvo Srpske ulaže žalbu zbog odgađanja prinudne naplate duga od UIO\nNa odluku Suda BiH\nRepublika Srpska neće moći da naplati skoro 30 miliona maraka od indirektnih poreza koji joj pripadaju, barem do 11. marta iduće godine.\nSud BiH je po četvrti put zabranio prinudnu naplatu novca sa računa UIO, koji je Srpskoj zagarantovan presudom u postupku protiv Uprave iz 2015. godine. Reagovali su odmah u Pravobranilaštvu Srpske i poručili da će na odluku Suda uložiti žalbu.\n"Sud sebi u odluci daje za pravo da navodi da su pregovori u toku što nije tačno, jer druga strana ne želi pregovore nego samo čini opstrukciju postupka i naplate potraživanja. Napominjemo da je izvršni postupak pravosnažno okončan, da je odbačena apelacija UIO i da nema više ni redovnih ni vanrednih pravnih lijekova protiv odluke kojom je Srpskoj dosuđena isplata navedenog iznosa", saopštili su iz Pravobranilaštva Srpske.\nPravobranilaštvo je VSTS uputilo i prijavu zbog nezakonitog postupanja sudije. Čeka se i na pokretanje novog postupka protiv Federacije koju je Srpska tužila zbog neusvanja novih koeficijenata za raspodjelu novca od poreza. Poslednji put su koeficijenti usvojeni prije dvije godine. Novac koji bi trebalo da dobije Srpska se tako slijeva na račune Federacije.\nUIO tražila je da se prinudna naplata sa njihovog računa u potpunosti ukine, jer je tako, kažu, ugrožen rad Uprave. Predložili su nekoliko rješenja, između ostalog i da se novac skida sa računa BH ministarstva finansija. Upravni odbor ipak nije prihvatio ni jedan od prijedloga. Iz Srpske poručuju da je bitno da novac koji joj pripada, Srpska naplati, ali ne i sa kojeg računa.\nUIO BiH naplata duga Pravobranilaštvo RS\nImaju predloge za rješenje\nUIO BiH traži da sud zabrani Srpskoj prinudnu naplatu duga\nPredložen pritvor za petoro Banjalučana osumnjičenih za prodaju droge


Piksi pred Luksemburg: Ko pomisli da je lako – imaće problem – RADIO SPORT\nPiksi pred Luksemburg: Ko pomisli da je lako – imaće problem\nSelektor fudbalske reprezentacije Srbije Dragan Stojković uoči utakmice protiv Luksemburga u kvalifikacijama za Mundijal u Kataru izjavio je da je cilj da se pobede sve tri utakmice do kraja kvalifikacija, ali da je prvi korak Luksemburg.\nSrbija se u subotu od 20.45 časova sastaje sa Luksemburgom.\n„Svaki meč je različit od prethodnog, nikada ne možete da odigrate dve iste utakmice. Pretpostavljam da će biti i drugačiji timovi, ali važno je da mi imamo svoj cilj. Prvo Luksemburg, pa Azerbejdžan i tako dalje“, izjavio je Stanković na konferenciji za medije.\nStojković je naglasio da će Srbija nastaviti da igra napadački fudbal.\n„Smatram da je to fudbal koji ljudi vole da vide, ali i ja kao trener želim to da gledam kada sam na klupi. Važno je da su igrači to prihvatili, vidim da uživaju u fudbalu, to mi je najvažnije. Tako ćemo i nastaviti“, kazao je on.\nSelektor je istakao i da je potpuno fokusiran na svoj tim, ali da svakako ima osnovne informacije o protivniku.\n„To više nije isti tim kao pre 15-20 godina. Onaj ko misli da će to biti lagana utakmica, imaće problema. Mi ovu utakmicu shvatamo najozbiljnije moguće, respektujemo Luksemburg, ali verujemo u sebe. Imaju nekoliko odličnih igrača, Sebastijan Til je jedan od njih, ali ćemo se potruditi da mu ne damo šansu da postigne pogodak kao Real Madridu“, zaključio je Stojković.\nUtakmica između Luksemburga i Srbije igra se u subotu od 20.45, a njen tok možete pratiti na našem portalu.


Korona i tražnja dižu cene građevinskog materijala | Nova Ekonomija\nPandemiju i povećanu tražnju sagovornici Nove ekonomije navode kao jedan od glavnih razloga za veće cene građevinskog materijala, koje su aktuelne poslednjih meseci. Pored toga, Srbija uprkos velikom broju domaćih fabrika građevinskog materijala uvozi dobar deo tih proizvoda, pa cene zavise i od stanja na međunarodnom tržištu.\n"Korona je obustavila je proizvodnju, smanjeni su proizvodni programi kod većine zemalja u Evropi. Čim je smanjena proizvodnja, manja je količina robe na tržištu i skaču cene," objašnjava za naš portal predstavnik Građevinske komore, Goran Rodić.\nNeke vrste građevinskog materijala, poput stiropora, u Srbiji su poslednjih meseci poskupele i do 80 odsto, a prema Rodićevim rečima, skuplji su i drugi termo-izolacioni materijali, cement i armatura.\nOčekuje se da će poskupeti cigla i crep, kada krene njihova proizvodnja, a jedan od uzroka može da bude poskupljenje gasa koji se uvozi iz Rusije i koji se koristi za njihovo pečenje.\nRodić navodi da se uvoze i prozori i vrata, koje smo nekada proizvodili, kao i gvožđe koje se koristi za izradu čelične armature.\nArmaturu, prema njegovim rečima, proizvodi železara iz Sremske Mitorovice, koja pretapa i čelik sa srušenih objekata, dok Železara u Smederevu, kako dodaje, proizvodi limove.\nRodić podseća da su kamena vuna i cement, na primer domaći resursi, koji se ne uvoze, ali su ipak skuplji nego ranije. Razlog za to su, prema njegovim rečima, i rastu'e plate radnika u toj oblasti industrije.\nOn naglašava da je cena armature koja se koristi u građevini, porasla za oko 50 odsto, a podseća da Srbija uvozi i građevinsku hemiju, boje i lakove, koji poskupljuju jer njihove cene prate trend u drugim državama.\nPLATE U CEMENTARAMA I DO 1.000 EVRA\nPrema rečima Josipa Modića iz Sindikata građevinskih radnika Vojvodine (Savez samostalnih sindikata Vojvodine), plate zaposlenih u cementarama su oko hiljadu evra, dok su u ciglanama nešto manje i kreću se oko 60, 70 ili 80 hiljada dinara.\n"Gradi se dosta, povećani su kapaciteti za proizvodnju, većina fabrika radi i u tri smene, ali ne može da se postigne onoliko koliko se traži građevinski materijal, sve je povezano sa ponudom i potražnjom", izjavio je Modić za Novu ekonomiju.\nModić dodaje da je cena crepa skočila za pet odsto i smatra da je za poskupljenje građevinskog materijala delimično "zaslužno" poskupljenje nafte, dok za poskupljenje stiropora i ostalih izolacionih materijala izdvaja konkretan, "domaći" razlog.\n"Država je najavila da će finansirati energetsku efikasnost kuća i da će davati 50 odsto (sredstva građanima) za izolaciju kuća i zgrada, pa je neko možda video način da se tu dođe do neke zarade," kaže predstavnik Sindikata građevinskih radnika Vojvodine.\nPrema njegovim rečima, oni ljudi koji sada žele da ugrađuju izolaciju, i pored subvencija moraće da za nju plate isto onoliko koliko bi platili pre njenog poskupljenja, na onim stovarištima gde su cene skočile.\nModić dodaje i da poskupljenje materijala koji se uvozi iz Kine nastaje zbog nedostatka kontejnera za brodski transport.\nOn naglašava da Srbija ima problem sa nedostatkom kvalifikovanih radnika svih profila u oblasti građevine, posebno tesara, armirača, varioca, a da nedostaju i obični fizički radnici.\nNEZAPAMĆEN SKOK CENA GRAĐEVINSKOG MATERIJALA\nŠTA ĆE BITI SA CENOM STANOVA?\nImajući u vidu sva ova poskupljenja, postavlja se pitanje šta treba da radi neko ko baš sada planira da zida kuću, ili neko ko kupuje stan.\n"Ne verujem da materijal može znatno da poskupi kuću, ali ja bih savetovao ko se odlučio, neka kupuje i neka zida, pitanje pada cena tog repromaterijala u bliskoj budućnosti neće biti, sigurno," smatra predstavnik Građevinske komore.\nModić ocenjuje da su sa kupovinom građevinskog materijala sigurno bolje prošli oni ljudi koji su ga nabavili pre Nove godine.\nOn podseća da su skočile cene nekretnina u poslednje dve godine, ali da tada nije poskupeo građevinski materijal, a očekuje da će investitori "kalkulisati sa cenama kvadrata sve dok potražnja za stanovima bude veća od njihove ponude".\n"Cene građevinskog materijala su iste za stanove koji se prodaju za 800 ili 900 evra (po kvadratu) i (tamo) gde se prodaje za 2.500 evra (po kvadratu)", kaže Modić.\nOn smatra da se tolika razlika u ceni verovatno objašnjava skupljim komunalnim opremanjem zgrada, ali dodaje da to objašnjenje ipak nije dovoljno da se ta razlika u potpunosti objasni.\nPrema Rodićevim rečima, cene stanova u Beogradu se na primer kreću od 700 do tri hiljade evra po kvadratu, a investitori će negde morati i da smanje cenu kvadrata, kako bi ostali konkurentni na tržištu.\n"Bez obzira što su cene skočile 80 odsto, pošto je to tržište, (investitori) će u jednom trenutku kada ne bude proizvodnja išla i kada bude manja tražnja te cene i da spuste", smatra Rodić.\nOn podseća da u seoskim područjima cena izgradnje kuće iznosi od 300 do 350 evra po kvadratu, jer tamo nema brojnih nameta koji se plaćaju državi, kao što je to slučaj u gradovima.\nPredstavnik građevinske komore dodaje da cene građevinskog materijala mogu da utiču na cene kvadrata u stambenoj novogradnji, ali da to ipak ne mora nužno da znači i njihovo poskupljenje, jer će investitoru tržište diktirati kolike će one da budu.\nNeko bi rekao inflacija i to preko onih redovnih 2% na svetskom nivou.


Gile i Magic Bush 9. marta u DOB - Studio B\nGile i Magic Bush 9. marta u DOB\nGile i Magic Bush 9. marta u DOB Tanjug\nKulturaKultura Pocetna 10. 01. 2018. 17:37:27\nRok muzičar Srđan Gojković-Gile i bend Magic Bush održaće koncert pod nazivom „Retko svirane pesme“ 9. marta u dvorani „Amerikana“ Doma omladine Beograda.\n„Sviraćemo pesme iz moje karijere koje su retko izvođene uživo. Biće pesama iz filmova, koje sam radio za “Kako je propao rokenrol“ i “Crni bombarder“, iz saradnje sa Vladom Divljanom, nekih mojih solo pesama, ali i pesama Električnog orgazma koje retko sviramo, a neke čak nikad nismo svirali uživo!“, najavljuje Gile.\nFrontmen Električnog orgazma je uporedo sa radom u matičnom bendu, pored muzike za filmove, tokom karijere uradio nekoliko izuzetno zanimljivih projekata, kao što su solo album „Evo sada vidiš da može“ ili saradnja sa Vladom Divljanom na albumima „Rokenrol za decu“ i „Rokenrol bukvar“ i odnosno „Lutka koja kaže ne“ u supergrupi Vlada, Gile, Piko i Švaba.\nPrilikom prošlogodišnjeg humanitarnog koncerta Eve Braun u DOB-u, Gojković je imao priliku da prvi put nastupi u pratnji Magic Bush-a, i kaže da mu se „jako dopala kombinacija sa njima, jer nešto je drugačije od onoga sa Električnim Orgazmom“.


Čučka: Na sljedećim izborima Crnogorska pobjeđuje jer voli Budvu – Crnogorska\nČučka: Na sljedećim izborima Crnogorska pobjeđuje jer voli Budvu\nCrnogorska će, na sljedećim izborima u Budvi uz poruku da voli taj grad, imati više glasova od Demokratske Crne Gore, nakon čega će pokazati šta znači dobro upravljanje tom opštinom.\nTo je u saopštenju poručio predsjednik Opštinskog odbora Crnogorske u Budvi Miodrag Čučka, reagujući na izjavu funkcionera Demokrata Miomira Pejovića da je djelovanje Crnogorske u Budvi suprotno sloganu koji je ta partija koristila u kampanji za izbore, a koji je glasio – „Jer volim Budvu“.\n„Gospodina Pejovića podsjećamo da smo tokom kampanje za izbore 2016. predstavili građanima program sanacije naše opštine čijom bi realizacijom svaki građanin Budve u periodu do četiri godine osjetio promjene na bolje“, istakao je Čučka.\nOn je podsjetio Pejovića da tokom te kampanje nijednu uvredljivu ili ružnu ili netačnu riječ Crnogorska, kako je istakao, nije uputila političkim konkurentima.\n„Suprotno tome, insistirali smo na duhu građanske Budve koji podrazumijeva toleranciju za različite stavove, pristupe i mišljenja. Naš cilj je bio pokretanje dijaloga, a ne ućutkivanje političkih protivnika“, rekao je Čučka.\nPrema njegovim riječima, Crnogorska se u političkom djelovanju u SO Budva striktno pridržavala programa te partije, i svaki Budvanin je, kako je istakao, mogao da se uvjeri da je ta stranka posvećena razvoju opštine „i otvaranju mogućnosti i šansi za naše sugrađane da razvijaju i ostvaruju svoje ambicije i ciljeve“.\n„I uvijek smo reagovali kada smo uočavali da u Budvi imamo posla sa predstavnicima vlasti koji su neozbiljni i nesposobni da upravljaju Budvom“, istakao je Čučka.\nOn smatra da, kada vlast nije u stanju da obezbijedi kvorum za održavanje sjednice SO Budva koju sama zakaže, da su nosioci takve vlasti, „pa i gospodin Pejović, neozbiljni i nesposobni“.\n„Kada vlast nije u stanju da zakaže sjednicu na kojoj bi se raspravljalo o rješavanju hitnih problema oko kojih su građani Budve najosjetljiviji, kao što je slučaj pucanja Mediteranske ulice, a zakazuje se sjednica povodom želje gospodina Pejovića da naprasno izađe iz komisije koja je ispitivala ugovor između WTA i Opštine Budva, onda su nosioci takve vlasti ne samo neozbiljni i nesposobni, nego i politički potpuno neodgovorni“, ocijenio je Čučka.\nOn je poručio da predstavnici Crnogorske u SO Budva uvijek argumentovano nastupaju u politici.\n„Dobre stvari istaknemo i pohvalimo, ali i loše moramo precizno i tačno da imenujemo kako bismo uslove života u našoj opštini mijenjali na bolje“, naveo je Čučka.\nOn je rekao da od Pejovića ne očekuju izvinjenje za uvrede koje im, kako je naveo, upućuje.\n„Samo mu poručujemo da ćemo na sljedećim izborima u Budvi uz poruku da volimo Budvu imati više glasova od stranke koju predstavlja gospodin Pejović, a onda ćemo, na zadovoljstvo Budvana, da pokažemo šta znači dobro upravljanje našom opštinom“, zaključio je Čučka.


Kurc: Austrija će u narednih 100 dana vakcinisati ruskim cepivom sve koji žele - 24vesti\nKurc: Austrija će u narednih 100 dana vakcinisati ruskim cepivom sve koji žele\nAustrija će u narednih 100 dana vakcinisati protiv korona virusa ruskim cepivom Sputnjik V sve građane koji to žele kako bi ubrzala proces imunizacije stanovništva, rekao je danas kancelar Sebastijan Kurc.\n„Zbog činjenice da mnoge farmaceutske kompanije Evropskoj uniji dostavljaju samo 50 odsto dogovorenih vakcina, narednih 100 dana ćemo imati priliku da ponudimo bar prvu dozu vakcine svima koji žele da se vakcinišu. Ako budemo koristili Sputnjik, moći ćemo da ubrzamo proces“, rekao je Kurc, u obraćanju povodom uskršnjih praznika.\nAustrija u aprilu planira da vakciniše ljude od 65 godina i starije, u maju one preko 50 godina, a u junu ostale starosne grupe kako bi život mogao da se vrati u normalu na leto, prenosi ruska novinska agencija TASS.\n„Nadamo se da ćemo vakcinacijom starijeg stanovništva uspeti da do maja smanjimo pritisak na bolnice i da ćemo moći da ukidamo restrikcije, čemu se svi nadamo“, rekao je on.\nKancelar je ranije rekao da su Moskva i Beč u završnoj fazi pregovora o kupovini ruske vakcine, te da će Austrija moći da je naruči već naredne nedelje.\nZavršena blokada, crnogorska Vlada privremeno odustala od izmena odluke…


Radni vek u Srbiji mogao bi biti produžen do navršenih 70 godina života, za one koji to žele, ako se usvoji inicijativa za izmenu Zakona o radu, koju su prihvatili eminentni stručnjaci na savetovanju o aktuelnim pitanjima savremenog zakonodavstva, koje je završeno u petak u Budvi.\nNaime, zaposleni bi mogao da ostane u radnom odnosu još pet godina posle ispunjenja uslova za starosnu penziju, ako to sam želi i ako postoji potreba poslodavca za njegovim radom, rečeno je na savetovanju koje organizuje Savez udruženja pravnika Srbije i Republike Srpske.\n– Posle 65. godine, poslodavac bi u skladu sa svojim potrebama, mogao da ugovori sa zaposlenim da radi puno radno vreme, polovinu radnog vremena, ali i da radi kod kuće ili neki drugi modalitet rada o kome bi se sporazumeli – rekla je dr Vesna Stojanović, docent na Fakultetu za poslovne studije i pravo Univerziteta „Union – Nikola Tesla”.\nOva novina ne mora nužno da znači manji broj radnih mesta za mlade, ali bi u mnogim kolektivima mogla da doprinese kvalitetu rada i prenošenju iskustva i znanja na nove kadrove.\n– Ako bi zaposleni radio, posle 65 godine, polovinu od punog radnog vremena, drugi zaposleni ili neki novo zaposleni radnik bi mogao da radi drugu polovinu radnog vremena. Ovo bi omogućilo novo zapošljavanje kadrova ali bi s druge strane i povećalo mogućnost prenosa stečenog iskustva, znanja i veština sa starijih na mlađe – rekla je Vesna Stojanović.\nIstiče da je ovakva fleksibilnost rada i zapošljavanja u duhu novina o kojima se sve više govori u javnosti.\nU mnogim preduzećima i institucijama primetan je veliki nedostatak iskusnih, stručnih kadrova, raskorak između starih i novih generacija, pa je česta situacija da mlađi zaposleni nemaju od koga da nauče mnogo toga što bi njihov posao učinilo efikasnijim i kvalitetnijim.\n– Iskustvo pokazuje da se u poslednjih nekoliko godina osetio znatan deficit među mnogim stručnjacima medicinske, građevinske struke, stručnjacima iz oblasti informacionih tehnologija, vozačima, variocima, negovateljima i drugim stručnim profilima. Mnogi od ovih stručnih kadrova našli su svoje novo radno mesto odlazeći u inostranstvo kao veoma cenjena radna snaga. Paralelno s tim problemom je i pitanje visokoobrazovanih kadrova, kao što su profesori visokoškolskih ustanova, sudije sudova svih nivoa i profila i mnoge druge profesije i zanimanja. Oni po sili zakona odlaze u penziju kada napune 65 godina, u nekim slučajevima sa 67, a da pri tome nisu obezbeđeni uslovi da se u potpunom kapacitetu obavlja kontinuirani, stručni rad i nesmetano funkcionisanje institucija iz kojih su otišli – kaže dr Stojanović.\nNe treba zaboraviti da je pravo na rad univerzalno ljudsko pravo, bez ograničenja. Nije zanemarljiv broj ljudi koji posle odlaska u penziju pronalaze novi posao u struci kojom su se bavili čitavog života.\n– Na svim prostorima životni vek je produžen, a potrebe za radom određenih profila stručnjaka se uvećala. S druge strane, fondovi penzijskog i invalidskog osiguranja postali su sve siromašniji i sve teže namiruju penzije naraslog broja korisnika prava – kaže naša sagovornica.\nNovim odredbama o mogućnosti produženja radnog odnosa posle 65. godina ne bi se diralo u odredbe Zakona o penzijskom i invalidskom osiguranju, koji utvrđuje da se starosna penzija može ostvariti s navršenih 65 godina života i 15 godina staža. Taj uslov, kao minimalni, ostao bi nepromenjen u Zakonu o PIO.\n– Promene bi se odnosile na deo ovog zakona kojim se reguliše obračun penzije i njena visina. Predlog je da se u visinu penzije uračunaju doprinosi po osnovu zarade, naknade zarade i uplaćene osnovice osiguranja za sve godine, mesece i dane za koje je uplaćen doprinos za obavezno penzijsko i invalidsko osiguranje. Potrebno je da ne postoji ograničenje u pogledu broja godina koje bi se limitirale kao godine iz kojih se isključivo uzimaju doprinosi za obračun penzije – objasnila je dr Vesna Stojanović.\nTako bi svi uplaćeni doprinosi tokom ukupnog radnog veka ušli u osnovicu za obračun penzije.


Nakon pobjede nad Travnikom od 2:0, došlo je do međusobnog sukoba između navijača Željezničara koji su se nalazili na južnoj tribini stadiona na Grbavici. Sukobi su nastavljeni i van stadiona, nakon čega je došlo i do napada na policiju MUP-a KS.\nIrfan Nefić, portparol MUP-a KS, potvrdio je kako je nakon ove utakmice povrijeđeno 19 policajaca i oštećeno pet vozila. Uhapšene su dvije osobe a o svemu je obaviješten i dežurni tužilac, piše sarajevski Klix\nNefić je kazao i da su neki policajci zatražili pomoć na Klinici urgentne medicine dok je drugima pružena pomoć u ambulanti.\nPodsjetimo, večeras su Plavi sa Grbavice pobijedili ekipu Travnika u okviru 16. kola BH Telecom Premijer lige BiH. Sa ovim trijumfom, izabranici Amara Osima nastavili su pobjedničku seriju i na dobrom su putu da odbrane naslov prvaka BiH.\nPrvom pratiocu i najvećem rivalu Sarajevu sada bježe pet bodova.


Povećanje transparentnosti u radu vlasti u Novom Pazaru, Raški i Tutinu\nTransparentnost Srbija sprovodi, uz podršku Misije OEBS-a u Srbiji, projekat podizanja nivoa transparentnosti u šest gradova i opština u Raškom i Pčinjskom orugu. Ovaj projekat se nadovezuje na prošlogodišnje ocenjivanje i rangiranje svih gradova i opština u Srbiji na osnovu Indeksa transparentnosti lokalne samouprave(LTI 2015). U ponedeljak 17. oktobra u Novom Pazaru je organizovan sastanak sa predstavnicima lokalnih vlasti Novog Pazara, Raške i Tutina.\nPodsećamo, ocenjivanje za LTI 2015 je uključivalo pregledanje zvaničnih internet prezentacija gradova i opština, obilazak svih lokalnih samouprava, pribavljanje odgovora na osnovu zahteva za slobodan pristup informacijama i pribavljanje podataka od drugih organa. TS je nakon objavljivanja rezultata organizovala niz okruglih stolova na kojima je predstavnicima JLS ukazala na rezultate istraživanja, na mogućnosti da se transparentnost podigne na viši nivo i na aktivnosti i mere koje bi trebalo preduzeti. Takvi okrugli stolovi nisu organizovani u Raškom niti u Pčinjskom regionu, zbog čega Transparentnost Srbija, uz podršku Misije OEBS-a realizuje projekat "Povećanje transparentnosti u radu vlasti u šest gradova i opština u Raškom i Pčinjskom okrugu".\nTS je, u okviru ovog projekta, ponovo detaljno analizirala ocene Novog Pazara, Raške i Tutina, dopise i odgovore dostavljene po zahtevima, napomene istraživača koji su pregledali sajtove, posetili uslužne centre, ponovo su analizirani sajtovi i na osnovu toga su načinjene analize i preporuke za unapređenje transparentnosti, što bi trebalo da rezultira većim brojem pozitivnih indikatora i boljom ocenom i plasmanom na sledećem rangiranju na osnovu Indeksa transparentnosti lokalne samouprave. Inače, u okviru prošlogodišnjeg rangiranja svih gradova i opština u Srbiji, Raška je imala indeks 57 i delila je 12. mesto, Novi Pazar je imao indeks 39 i delio je 81. mesto, a Tutin je imao indeks 35 i delio je 99. mesto.\nNove preporuke se odnose na objavljivanje informacija o sednicama skupština i usvojenim odlukama, objavljivanje informacija i dokumenata u vezi sa budžetom i organizovanje javnih rasprava o budžetu, kontakte gradonačelnika, predsednika i odbornika sa građanima i medijima, objavljivanje na vidnom mestu u uslužnim centrima podataka o procedurama i rokovima za pružanje pojedinih usluga, podataka o podnošenju zahtev za prostup informacijama.\nO analizama i preporukama razgovarali smo na sastanku kome su prisustvovali predsednik opštine Raška Ignjat Rakitić, šefica kabineta predsednika opštine Raška Mja Vujanac, predstavnici Grada Novog Pazara Jasmina Kruševljanin i Željko Tiosavljević i predstavnici opštine Tutin Mersad Kačopor i Sadrija Goruždić. Sastanku je prisustvovala i Svetlana Zorbić iz Misije OEBS-a. Programski direktor TS Nemanja Nenadić ukazao je da indikatori ne obuhvataju samo zakonske obaveze, već i niz drugih rešenja koja bi unapredila transparentnost. Kao najbitnije oblasti istakao je indikatore u vezi sa javnim preduzećima, gde je nepoštovanje zakona najveće, pitanja u vezi sa budžetom, od pripreme budžeta, pa do objavljivanja obrazloženja i redovnih izveštaja o izvršenju, kao i oblast uzbunjivaća i načina na koje lokalne vlasti treba da obaveste građane o tome kako da prijave korupciju i nepravilnosti.\nPostoje neke situacije gde je relativno lako moguće povećati transparentnost, već postoje dokumenta koja samo treba objaviti na sajtovima ili u uslužnim centrima, a postoje i neka teža pitanja gde je potrebno reorganizovati lokalne službe, propisati nove akte. Nenadić je ukazao da smo spremni da pomognemo i savetima i oko izrade akata, ali i da iniciramo dopune Zakona o lokalnoj samouprava ili drugih propisa koji su relevantni za ovu materiju.\nSaardnik TS Zlatko Minić ukazao je da, pored sadržaja sajtova, treba imati u vidu i one građane koji nemaju pristup internetu, koji se sa opštinom sreću kada dođu u uslužni centar ili u prostorije uprave te bi neke informacije koje su već sada dostupne jer su informatorima ili na sajtovima, za te građane mogle i trebalo da budu dostupne i u samim prostorijama.\nPredstavnici TS pozvali su na predstavnike lokalnih vlasti da podstaknu lokalna javna preduzeća da ispunjavaju svoje obaveze propisane Zakonom javnim preduzećima, u vezi sa javnošću podataka. Preduslov za to je da sva JP imaju svoje internet sajtove što sada nije slučaj.\nPogledajte analize sa preporukama:


Tribina "Čekajući Godoa" - Društvo - Dnevni list Danas\nPočetna » Društvo » Tribina „Čekajući Godoa“\nOmladinsko studentska akcija o značaju aktivizma\nOmladinsko studentska akcija (OSA) u saradnji sa Kulturnim centrom LAB, organizovala je tribinu „Čekajući Godoa“, a ključno pitanje, na koje je pet govornika iz različitih organizacija pokušalo da odgovori, jeste značaj aktivizma kod mladih i koju on ulogu ima u donošenju odluka. Govornici su odgovarali na pitanja moderatora, Dejana Bagarića, da bi potom, najveći deo vremena, posvetili pitanjima publike.\n0Piše: R. D. 26. februara 2020. 23.00\nUčesnici su se složili da aktivizam predstavlja temelj moderne demokratske države i da država, ukoliko se mladi ne izbore za svoje prava, neće sama da ulaže u njihovu budućnost.\nIgor Stojilović, član Krovne organizacije mladih Srbije (KOMS), istakao je da „država ne prepoznaje mlade kao faktor“ i da „Srbija ima najveći broj populacije sa kojima niko ne radi“. To je pre svega, kako je istaknuto, posledica nezainteresovanosti mladih za politička dešavanja. Mladen Cvijetić, član OSA-e, napomenuo je i sve veću pojava ekstremizma kod mladih, kao posledicu, pre svega, neadekvatnog obrazovnog sistema.\nTome se može dodati i nizak nivo političke pismenosti mladih, koja, kaže Jelena Božić, u osnovnoškolskom sistemu ne postoji, dok je u srednjoškolskom sistemu na izuzetno niskom nivou. Božić, inače novinarka Omladinskog radija i član organizacije Kulturanova, dodaje da je u Srbiji položaj objektivnih medija veoma ugrožen, što loše utiče na dizanje svesti mladih o aktivizmu, koji sem društvenih mreža, ne nalaze adekvatan način da se informišu o političkim, kulturnim, ekološkim i ostalim dešavanjima koja su od javnog interesa.\nGovornici su loš položaj mladih obrazložili i niskim budžetom koji država izdvaja za mlade, koji u tekućoj godini iznosi 0.09 odsto, dok se za kulturu izdvaja 0.73 odsto od ukupnog budžeta.\nPitanje o kojem su govornici najviše diskutovali tiče se sistemskog, odnosno nesistemskog aktivizma. Kako navodi Stojilović, KOMS je organizacija koja je nastala iz aktivizma ali koja sada sistemski deluje – „Naš cilj je da sistemski pričamo o tome kako bi omladinska politika trebalo da izgleda i da podržimo svaki vid protesta, iako na njima ne učestvujemo“.\nZa razliku od KOMS-a, Davor Stupar iz inicijative „Vratimo trolu 28“, deluje nesistemski, kao i OSA i Kulturanova. Organizacije koje nesistemski deluju, ističe Stupar, podjednako su važne. On navodi da aktivizam treba da se bavi borbom protiv negativnih pojava u društvu i da propagira ispravne ideje, a ne da se bori protiv već postojećih vrednosti.\nNedovoljno prisutan među mladima\nJedan od zaključaka tribine bio je i da je aktivizam nedovoljno prisutan među mladima, što je obrazloženo lošim obrazovnim sistemom, malim brojem objektivnih medija i negativnim stavom mladih po pitanju politike. Tribina „Čekajući Godoa“, prva je u nizu tribina koje organizuje Omladinsko studentska akcija sa ciljem širenja svesti o aktivizmu, kako individualnog, tako i grupnog.\naktivizam, Omladinsko studentska akcija\nBesplatni onlajn kurs o medijskoj pismenosti i omladinskom aktivizmu


Proizvođači moraju da testiraju mleko dva puta mesečno - Izazov\nProizvođači moraju da testiraju mleko dva puta mesečno\nRadio-televizija Srbije 13. februara 2019. 16:17\nPremijerka je dodala da će analize biti besplatne, a da će svaki proizvođač dobiti smernice šta da preduzme ukoliko postoje odstupanja u kvalitetu njihovih proizvoda od evropskih standarda.\n"To što Srbija sada ima akreditovanu Nacionalnu laboratoriju za građane znači veću bezbednost i bolji kvalitet hrane, a za proizvođače standardizaciju kvaliteta proizvoda i fer tržište", rekla je Brnabić.\nMinistar poljoprivrede Branislav Nedimović kaže da će Srbija u maju ili junu dobiti Laboratoriju za bezbednost hrane, a da je Nacionalna laboratorija za kontrolu mleka važna kako bi se utvrdio kvalitet mleka i mlečnih proizvoda na tržištu.\nPostojanje nacionalnih, akrediotovanih laboratorija za kontrolu hrane važno je i za ispunjavanje uslova za otvaranje poglavlja 12, koje se odnosi na bezbednost hrane.\n"Doneli smo i nove pravilnike za meso, jaja…pomažemo proizvođačima da izađu na druga tržišta", naglasio je Nedimović.\nUpitan da li je Srbija uskladila sa evropskim standardima vrednosti aflatoksina u mleku on je rekao da naša zemlja "teži ka tome", ali da je i dalje dozvoljeni nivo aflatoksina u Srbiji 0,25 mikrograma po litru, dok je u zemljama EU 0,05 grama.\n"Srbija izvozi mleko u zemlje u okruženju i standardi su usklađeni sa njihovom regulativom. Nemamo velike količine mleka da bi mogli da izvozimo u EU", rekao je Nedimović i podsetio da je dozvoljeni nivo aflatoksina za SAD 0,5 mikrograma po litru.\nŠef Delegacije EU u Srbiji Sem Fabrici ocenio je da je otvaranje nove akreditovane laboratorije za ispitivanje mleka važan korak ne samo u unapređenju bezbednosti i kvaliteta hrane u Srbiji, već i za put Srbije ka članstvu u EU.\nNaglasio je da je Poglavlje 12, koje se odnosi na bezbednost i kvalitet hrane, najkompleksnije i tehnički najzahtevnije poglavlje u procesu pregovora o članstvu u EU.\n"Srbija zaslužuje da ima najbolje standarde po pitanju kvaliteta hrane, a ovaj centar predstavlja dodatno ohrabrenje u procesu pristupanja Srbije EU", rekao je Fabrici.\nDodao je da je 4,5 miliona evra, od ukupno osam miliona koliko EU izdvojila za Direkciju, uloženo u rekonstrukciju centra, a ostatak za obuke zaposlenih.\nMinistarka za evropske intergracije Jadranka Joksimović rekla je da je projekat, započet 2010. godine finansiranjem iz pretpristupnih fondova EU, bio "pred kolapsom" zbog nenamenskog trošenja novca i neodgovornog ponašanja prethodnih vlada do 2012. godine.\n"Uspeli smo da od 2014.godine otkočimo’ taj projekat znatnim izdvajanjem budžetskih sredstava da se ono što je potrošeno nadoknadi i da EU nastavi da finansira projekat u segentima kao što su laboratorijska oprema", rekla je Joksimović.\nMinistarka je navela da je EU finansirala projekat sa osam miliona evra i da je Vlada Srbije učestvovala sa oko tri miliona evra.\n"Zajedničkim radom i sinergijom uspeli smo da obezbedimo rad krovne instituciju za kontrolu kvaliteta hrane, važnu za naše građane i proizvođače koji žele da plasiraju robu na evropsko tržište", istakla je Joksimović.\nProdaje se plac na kom je „buvljak“ na Novom Beogradu\nMalim i srednjim preduzećima u 11 zemalja – 800 miliona evra, među njima i…\nMihajlović i Mali s predstavnicima francuskih o beogradskom metrou\nMali: Starim deviznim štetišama dodatnih šest meseci za dokumenta\nMalinari dogovorili minimalnu otkupnu cenu od 165 dinara, odustali od…\nMalim i srednjim preduzećima u 11 zemalja – 800 miliona evra,…


VUČIĆ TVRDI: Politika velikih sila na Balkanu je – UJEDINITE SVE PROTIV SRBA – DnevniZurnal\nPosted by Napisao admin May 5, 2021 64 Views\nNovac obezbeđen, ali ne za smeštaj u skupim hotelima\nPREDSEDNIK Srbije Aleksandar Vučić izjavio je da se „ljudi iz inostranstva“, koji govore protiv promena granica, direktno zalažu za promene granica, ali samo Srbije.\n„Kažete, protiv ste promene granica, a to za Kosovo desilo se zbog humanitarne katastrofe, a zar nije veća humanitarna katastrofa bila u Siriji, Avganistanu ili Iraku, pa što niste Basru odvojili od Bagdada, Kandahar od Kabula u Avganistanu ili Homs od Damaska? Ne, nego ste samo u Srbiji rešili da odvajate i samo to je bilo normalno iako nije bilo ni blizu humanitarne katastrofe“, rekao je Vučić.\nOn je naveo da mu, kada postavi pitanje zašto neki imaju pravo na samoopredeljenje a drugi ne, kažu da „treba da gleda da gura ekonomiju“, što, kako je istakao, inače i radi.\nVučić je ocenio da je Evropi uspešna Srbija – Srbija bez Kosova i Metohije i da je politika velikih sila na Balkanu uvek bila da sve druge treba ujediniti protiv Srba.\n„Zato su oni svi protiv mini Šengena i moje politike ‘Balkan Balkancima’. Oni podižu sve protiv nas, da Srbija ne bi bila jaka, da Srbiji niko ne može da kaže da je dominantna. Što bi njima bio interes da Srbija bude jača?“, rekao je Vučić za Televiziju Pink.\nOn ukazuje da Priština može da tuži državu Srbiju za navodni genocid samo preko neke druge države – Albanije – i upozorio da bi to značilo i de fakto ujedinjenje sa Albanijom.\n„Upozoravam vas i molim vas da to ne činite. Ja molim Albance sa Kosova da to ne čine i molim one koji ih podržavaju i vode računa da se njihovi interesi štite nauštrb pravde i prava“, rekao je Vučić.


ISTOPILO SE BOGATSTVO ZA NEDELJU DANA: Porodica Beneton zbog rušenja mosta u Đenovi izgubila 2 milijarde dolara | Ekspres.net\nISTOPILO SE BOGATSTVO ZA NEDELJU DANA: Porodica Beneton zbog rušenja mosta u Đenovi izgubila 2 milijarde dolara\nImovina porodice Beneton, jedne od najbogatijih u Italiji, za samo nedelju dana istopila se za dve milijarde dolara zbog katastrofe u Đenovi kada je rušenje mosta Morandi odvelo u smrt 43 ljudi.\nEdicione Holding u vlasništvu Benetona poseduje trećinu deonica kompanije Atlantija, čija je podružnica Autostrada koncesionar kobnog mosta. Radi se o pojedinačno najvećem ulaganju Benetona, koje čini više od trećine njihove imovine od 13,3 milijarde dolara, prema podacima „Blumbergovog” indeksa milijardera.\nNakon tragedije u Đenovi i vladinih pretnji da će Autostradi uzeti koncesiju i debelo je kazniti, cena akcija Atlantije, kako piše poslovni dnevnik, potonula je 26 odsto na najniži nivo u četiri godine.\nInače, Benetoni su ponudili pomoć porodicama žrtava i podržali sanaciju saobraćajnica oštećenih u rušenju mosta.\nPored toga, Autostrada je osnovala fond od 500 miliona evra za odštetu porodicama nastradalih i obnovu infrastrukture. Iako su najpoznatiji po tekstilnoj industriji, taj segment čini tek desetinu ulaganja porodice Beneton.\nOsim akcija Atlantije, Edicione holding drži ukupno 9,3 milijarde dolara vredne akcije kompanija listiranih na berzi. Između ostalog, poseduju 29,9 odsto deonica španskog telekoma Celneks, te tri odsto udela u osiguravajućoj kući Đenerali.\nRaznovrsna ulaganja dovela su Benetone među najbogatije italijanske porodice. Od njih je bogatija samo porodica Ferero, kao i osnivač Luksotike Leonardo del Vekio.\nmost rušenje Đenova Vijaduk Porodica Beneot


Košarkaši Drine-Principa večeras protiv fenjeraša Slobode za opstanak u vrhu tabele - Zvornicki.ba\nKošarkaši Drine-Principa večeras protiv fenjeraša Slobode za opstanak u vrhu tabele\nOKK Drina Zvornik 2019/20\nKošrakaši Drine Princip danas igraju utakmicu 15. kola na svom parketu u subotu od 18 časova, protiv ekipe Sloboda 73 iz Mrkonjić grada. Zvornički tim nalazi se na četvrtoj poziciji tabele Prve lige RS dok su košarkaši iz Mrkonjića na posljednjem mjestu sa svega tri upisane pobjede.\nIz Drine pozivaju sve ljubitelje košarke i sporta da večeras dođu u sportsku halu i daju podršku timu Drine koji je najugodnije iznenađenje prvog dijela šampionata. Zvornički košarkaši bi u slučaju večaršnje pobjede mogli zasjesti i na drugu ili treću poziciju jer timovi Radnika i Heo koji su trenutno ispred Drine imaju teška gostovanja.\nO porazu niko i ne razmišlja, ali trener Erić upozorava na oprez jer su upravo ovakve utakmice “nagazne mine” na kojima se prijeko potrebni bodovi prospu i teško ih je poslije nadoknaditi. Erić poziva zvorničku sportsku publiku da doše u dvoranu i timu koji je kombinacija iskustva i mladosti uz principijelan karakter da vjetar u leđa za novu pobjedu koja je korak bliže odigravanju završnice Prve lige RS.\nUtakmica počinje u 18 časova, a cijena ulaznice je 2 KM.


Popović je rekao da je na sastanku u Vladi Srbije razgovarano o potencijalima za saradnju srpske privrede i Rosatoma, kao i o povezivanju naučno-istraživačkih zajednica dveju zemalja i korišćenju nuklearne energije u mirne svrhe u medicini, poljoprivredi, biologiji, inovacijama.\nMinistar je ocenio da postoji veliki potencijal za saradnju Rosatoma i srpskih kompanija, a posebno onih koje se mašinogradnjom, elektrotehnikom, informacionim tehnologijama, digitalizacijom, poljoprivredom, medicinom...\n''Veliki su projekti, mere se milijardama i sigurno je da deo toga može da zauzme i naša privreda. Nema raloga da naši privrednici ne rade na objektima Rosatoma u Rusiji i u 16 zemalja EU, kao i na ostalim kontinentima'', rekao je Popović novinarima u Vladi Srbije.\nNaglasio je da je ovo prilika da se uspostave i veze između srpskih i ruskih naučno-istraživačkih organizacija, instituta i fakulteta koje su, kaže, prekinute pre više od dve decenije.\n''Siguran sam da i naši privrednici mogu da pokažu svoje potencijale, kao i da možemo da zainteresujemo 330 kompanija iz Rosatoma da svoju proizvodnju započnu i u Srbiji'', kazao je Popovoć.\nPodsetio da je pre nekoliko meseci potpisan sporazum o saradnji između Vlade Srbije i korporacije Rosatom koji treba da donese nove prihode srpskim kompanijama, nova radna mesta, kao i veće plate i penzije građanima Srbije.\n''Cilj je da se preko ove velike korporacije i stotine manjih ruskih kompanija povežu sa našim privrednicima i inženjerima, ali i da budu potencijalni investitori u srpsku privredu'', naglasio je Popović.\nSastanku Popovića i delegacije Rosatoma prisustvovali su državni sekretari ministarstava privrede, rudarstva i energetike, zdravlja, prosvete i nauke.


NAPADI MEDIJA MI GOVORE O TOME DA VODIMO DOBRU POLITIKU ZA SRBIJU: Vučić otvoreno o aktuelnim pitanjima\n12/09/2020 admin\t0 Comments\nTo što me pojedini mediji napadaju za potpuno kontradiktorne stvari najbolje i najviše govori o tome da vodimo dobru politiku za Srbiju, poručio je danas predsednik Aleksandar Vučić zamoljen za komentar što su ga u jednom opozicionom listu optuživali za rušenje Mila Đukanovića, a sada za rušenje nove vlasti u Crnoj Gori.\n“Kada im je odgovaralo da strancima kao užas i crnu vest predstave moguće promene u Crnoj Gori, onda je za te promene bio kriv Vučić. Danas, kada je izvesnije da će se formirati nešto durgačija vlada, kažu ‘ti si kriv što i njih rušis'”, rekao je Vučić i zapitao kako je moguće da je mesecima i godinama radio protiv Djukanovića, a sada za sedam dana radi nešto potpuno drugačije.\n“Ali, to je pravo medija da rade šta hoće, da me jednog dana optužuju za jedno, a sutra za drugo i to je dokaz demokratije u Srbiji, na koju sam veoma ponosan”, zaključio je Vučić.\nTakođe, Vučić je izjavio da bi voleo da aviolinija između Beograda i Prištine bude uspostavljena veoma brzo, kao i realizacija drugih projekata, jer je povezivanje i otvaranje jednih prema drugima nešto što je dobro za sve u regionu.\n“Apsolutno slobodan protok robe, kapitala, a pre svega ljudi i usluga u interesu su svih, pre svega Albanaca”, rekao je Vučić novinarima.\nGledamo sve šta ćemo da uradimo još, jer su to važne stvari za ceo Balkan, koje doprinose promeni svesti, podvukao je on.\nPredsednik Srbije Aleksandar Vučić rekao je danas da svaki put kada u Hrvatskoj nešto pišu protiv njega zna da radi dobar posao za Srbiju.\nNa pitanje kako vidi to da politikolog iz Zagreba Dejan Jović pozitivnije ocenjuje reultate iz Vašingtona nego neko iz Srbije, Vučić je kazao da na to pitanje ne želi da odgovara, jer bi to bilo delimično iskrivljavanje činjenica, budući da ima i drugačijih tekstova u hrvatskim medijima i analizama.\n“Ne interesuje me šta pišu. Svaki put kada pisu protiv mene pomalo sam zadovoljan, jer znam da radimo dobar posao za svoju zemlju. Mi sa njima želimo dobre odnose, ali oni svaki put pokazuju zabrinutost zbog boljeg rasta Srbije”, ukazao je Vučić.\n“To neće umanjiti naše aspiracije da se takmičimo u ekonomiji, to je ono što želimo i bićemo uspešniji”, poručio je Vučić.\n← TEŠKA PREVARA: Dragica Nikolić svu imovinu i pare iz fondacije prebacuje na sebe\nSVET PRIZNAO: Vlada Srbije imala NAJBOLJI paket mera pomoći građanima na Zapadnom Balkanu! →\nNE MOGU, OSEĆAM SE KAO BEDNIK! Čeda Jovanović hitno zvao Vučića da mu ovo kaže! Sve je odmah obrazložio predsedniku\nVUČIĆ SE POVLAČI?! Do kraja godine izlazim iz stranke i neću biti kandidat na predsedničkim izborima


Novinar poznatog francuskog lista u posjeti opštini Bar – Portal Bar\nNovinar poznatog francuskog lista u posjeti opštini Bar\nIv Hardi, novinar poznatog francuskog dnevnog lista OUEST France, boravio je protekle subote u Baru, u organizaciji TO Bar i Nacionalne turističke organizacije. Ove novine, inače, imaju 2,5 miliona čitalaca dnevno, sa tiražom od skoro 800 hiljada.\n„Ova posjeta je veoma važna jer se radi o značajnom emitivnom tržištu za Bar, naročito kada je u pitanju aktivni odmor, ali i posjeta kulturno istorijskim dobrima za koje su Francuzi veoma zainteresovani“, ističu iz Turističke organizacije Bar.\nIv Hardi posjetu je započeo obilaskom Stare Masline na Mirovici, a nastavio u Starom Baru, gdje je imao priliku da se upozna sa najznačajnijim spomenikom naše opštine.\n„Nakon degustacije domaćeg soka od nara i tradicionalne hrane, novinar je imao priliku i da se upozna sa Virpazarom“, navode iz TO Bar, ističući da je OUEST France magazin poznat po svom naglasku na lokalnim i nacionalnim vijestima.


• „Ženidba” pobrala nagrade\nSomborska predstava „Ženidba” proglašena je za najbolju predstavu u celini na 18. Festivalu „Vršačka pozorišna jesen”.\nGogoljeva „Ženidba” Narodnog pozorišta Sombor pokupila je čak pet nagrada na festivalu. Ana Đorđević proglašena je za najbolju rediteljku, a Miljan Prljeta je dobio nagradu za najbolje glumačko ostvarenje za tumačenje lika Kočkarjova u „Ženidbi”. Specijalne nagrade žirija dodeljene su Vesni Štrbac za scenografiju somborske predstave i Ninoslavu Đorđeviću za ulogu Kajgane. Nagrada „Tomislav Pejčić” za najbolju mladu glumicu pripala je Milijani Makević za tumačenje Agafje Tihonovne u „Ženidbi”. Na vršačkom pozorišnom festivalu učestvovali su teatri iz Beograda, Leskovca, Pirota, Vršca i Sombora, a selektor je bio Tibor Vajda.\ntriletrip @ Pon, 25.10.2010. 11:00\nana đorđević gluma kultura milijana makević miljan prljeta narodno pozorište sombor ninoslav đorđević pozorište sombor umetnost vesna štrbac


horoskop za decembar Archives - Mesečni Horoskop za februar 2020.\nMesečni horoskop za decembar 2018. za sve Ovnove POSAO Poslovne prognoze za decembar 2018. Dragi Ovnovi, Prva dekada decembra biće veoma dinamična. Na samom početku meseca Venera pravi opoziciju sa Uranom i donosi ...[Pročitajte ceo članak]\nMesečni horoskop za decembar 2018. za sve Lavove! POSAO Poslovne prognoze za decembar 2018. Dragi Lavovi, Venera će praviti opoziciju sa Uranom odmah na početku decembra i izazvaće neočekivane teškoće u poslovnim ...[Pročitajte ceo članak]\nMesečni horoskop za decembar 2018. za sve Vage! POSAO Poslovne prognoze za decembar 2018. Drage Vage, Vaš vladar Venera će 1. decembra iz vašeg znaka praviti opoziciju ka Uranu koji prolazi kroz vaše polje javnosti ...[Pročitajte ceo članak]\nMesečni horoskop za decembar 2018. za sve Škorpije! POSAO Poslovne prognoze za decembar 2018. Dragi Škorpioni, Venera će 1. decembra praviti opoziciju sa Uranom i prouzrokovaće neočekivane teškoće i nesuglasice u ...[Pročitajte ceo članak]\nMesečni horoskop za decembar 2018. za sve Vodolije! POSAO Poslovne prognoze za decembar 2018. Drage Vodolije, Venera će na početku decembra praviti opoziciju sa Uranom koji prolazi kroz vaše polje komunikacija i ...[Pročitajte ceo članak]\nMesečni horoskop za decembar 2018. za sve Ribe! POSAO Poslovne prognoze za decembar 2018. Drage Ribe, Venera će 1. decembra praviti opoziciju sa Uranom preko vašeg polja novca i platnog prometa. Nailazićete na ...[Pročitajte ceo članak]


Na Svetski dan prava deteta, 20. novembar, Bratislav Vučković, direktor JKP “Mediana” sa saradnicima posetili su Sigurnu kuću u Nišu i tom prilikom deci podelili poklone.\nSvetski dan prava deteta obeležavan je, na prigodan način, svuda u svetu. Deca koja se trenutno nalaze u Sigurnoj kući u Nišu, danas su se na trenutak nasmejala. Direktor JKP „Mediana“ sa saradnicima ih je posetio i podelio slatkiše i igračke.\n„Danas smo ovde da se družimo sa ovom decom i da im bar na trenutak vratimo osmeh na lica. Ovo je slika dece čija su prava ugrožena . Oni su morali da napuste svoj dom kako bi se zaštitili od nasilja. Ovde smo kako bismo se podsetili da o pravima dece treba brinuti čitave godine, a ne samo danas“ ,rekao je Bratislav Vučković, direktor JKP „Mediana“.\n„Deci koja borave u ovoj ustanovi, od početka godine ih je bilo preko trideset a trenutno ih je petoro, svaka pomoć je dobrodošla, jer obično dođu samo u odeći koju imaju na sebi. Zahvalni smo direktoru „Mediana“ što nas se i ove godine setio i posetio nas“ , kazala je Sonja Šćekić, direktorka Sigurne kuće.


Cijene nafte porasle iznad 80 dolara - preduzetnica.me\nPočetna»Iz Svijeta»Cijene nafte porasle iznad 80 dolara\nod autorke Edita Dautović dana\t 24/11/2021 0 Komentari\nCijene nafte porasle su u utorak iznad 80 USD, što je pokazatelj da trgovci najavu Sjedinjenih Američkih Država (SAD) o puštanju u opticaj 50 miliona barela tog energenta iz rezervi smatraju nedovoljnom da se obuzda rast cijena.\nNa londonskom tržištu cijena barela je porasla 53 centa u odnosu na prethodno zatvaranje i iznosila je 80,23 dolara. U Njujorku se barelom trgovalo po 22 centa višoj cijeni, od 76,97 dolara.\nSAD je, kako je saopšteno iz Bjele kuće, objavio da će u koordinaciji s Kinom, Indijom, Južnom Korejom, Japanom i Velikom Britanijom plasirati na tržište naftu iz strateških rezervi kako bi se obuzdao rast cijena.\nAdministracija američkog predsjednika Joea Bidena saopštila je da će kompanijama staviti na raspolaganje 50 miliona barela nafte iz strateških rezervi koje će moći nabaviti kupovinom odnosno pozajmljvanjem.\nBareli će na tržište početi stizati sredinom i krajem decembra, piše seebiz.eu.\nIndija je najavila da će u opticaj pustiti pet miliona barela iz strateških rezervi.\n“Najavljenih 50 miliona barela iz američkih strateških rezervi više je nego što je tržište očekivalo, ali uključuje 18 miliona barela koji su već najavljeni za prodaju”, saopštio je analitičar UBS-a Giovanni Staunovo.\n“Ukupna je brojka velika, ali pojedinosti pričaju skromniju priču”, smatra Staunovo.\nAnalitičari navode da će taj potez tek kratkoročno smiriti cijene, s obzirom na to da je nedovoljna ponuda dugoročni problem koji se nakon višegodišnjih nedovoljnih ulaganja našao u fokusu zbog naglog jačanja potražnje u periodu oporavka ekonomije od koronakrize.\n“Zalihe ne pomažu u rješavanju problema neravnoteže koju su stvorila nedovoljna ulaganja i paralelno kontinuirano povećanje potražnje”, poručio je Staunovo.\nVodeći proizvođači u Organizaciji zemalja izvoznica nafte (OPEC) i grupi njenih partnera na čelu s Rusijom odbijali su do sada ponovljene pozive Vašingtona da crpe više nafte.\nMinistar energetike Ujedinjenih Arapskih Emirata, Suhail Al-Mazrouei, u utorak je rekao da njegova zemlja „ne vidi logiku” u povećanju snabdijevanja svjetskih tržišta u ovom trenutku.\n“Tehnički podaci prikupljeni uoči sastanka OPEC+ početkom decembra pokazuju višak u snabdijevanju u prvom tromjesečju naredne godine”, rekao je Al-Mazrouei.\nOdvojeno je OPEC objavio da je cijena barela referentne korpe nafte njegovih članica u ponedjeljak iznosla 78,9 dolara, što znači da je pojeftinio 1,42 dolara u odnosu na prethodni dan trgovanja.\nPrethodni PostOprezno trgovanje na Wall Streetu\nSljedeći Post Vujović: Regionalnom saradnjom do kvalitetnijih projekata i dostizanja razvojnih ciljeva


RTS :: Lizijantusi sestrama Milovanović donose i zaradu i uživanje\nSrbija danas Lizijantusi sestrama Milovanović donose i zaradu i uživanje\nčetvrtak, 29. jul 2021, 12:31 -> 17:32\nNema te osobe koja bi odolela lepoti lizijantusa, prelepog cveća nežnih boja, od bledozelene, preko roze do intenzivne ljubičaste. Znajući da kupci to traže, a samim tim i cvećare, sestre Jelena i Jovana Milovanović počele su da ih gaje u plastenicima.\n"Potrebno je dva meseca da se dobije prvi cvet. Lizijantus ima tri perioda cvetanja. U međuvremenu se prihranjuje, vodi računa, postavlja se mreža, koja mu daje stabilnost da ne bi padao, pošto je stabljika cveta dosta teška", kaže Jelena Milovanović iz Sefkerina, a njena sestra Jovana dodaje: "Jelena je zadužena za branje i dostavu cveća, a ja sam za održavanje, prehranu, zalivanje i ostale poslove u plasteniku."\nSestre Milovanović gaje i kale, ali kažu da im je zarada mnogo veća od lizijantusa. Oni cvetaju u letnjem periodu, čak do novembra, ako je lepo vreme.\n"On je sada dosta popularan među cvećarima, zato što je njegova upotreba velika, i u aranžmanima i oko venčanja, a može se prodavati i kao rezani cvet pojedinačno", kaže Jelena Milovanović.\n"Svako ko se bavi cvećarstvom zna da ovaj posao bez ljubavi nema ništa. Prosto biljka oseća čoveka i ako to nije prava ljubav i nega, nema ni ovakvog cvetanja", naglašava Jovana Milovanović.\nOve godine Milovanovići imaju 4200 stabljika i prodaju ih cvećarama u Pančevu i Beogradu. Sledeće sezone svakako će biti proširenja i novih plastenika, jer posao sa lizijantusima donosi i dobru zaradu i zadovoljstvo.


Svečanosti su prisustvovali generalni direktor NIS-a Kiril Tjurdenjev, potpredsednik Pokrajinske vlade Đorđe Milićević, a među gradonačelnicima i predsednicima 11 gradova i opština u kojima NIS obavlja delatnost (Beograd, Novi Sad, Čačak, Niš, Pančevo, Zrenjanin, Kikinda, Kanjiža, Žitište i Novi Bečej) bio je i prvi čovek opštine Srbobran Radivoj Paroški, kao i nosioci i korisnici projekata koji su realizovani u prethodnom periodu.\nNa svečanom događaju predstavljeno je svih 11 opština i gradova koji su obuhvaćeni programom, ali i projekti i sredstva uložena u njihov razvoj u proteklih osam godina. Pored zvanične prezentacije rezultata programa, opštine su se predstavile i svojim autentičnim proizvodima, hranom i narodnim nošnjama, koji su viđeni na štandovima u foajeu NIS-ovog poslovnog centra. Opštine i gradove su predstavili nosioci i korisnici projekata, koji su realizovani na teritoriji lokalnih zajednica u kojima NIS realizuje program ''Zajednici zajedno''.\nGeneralni direktor kompanije NIS Kiril Tjurdenjev je pozdravljajući prisutne poručio da se uspešno poslovanje svake kompanije meri brojkama, ali je njena prava vrednost u onome što ostaje i što je uloženo u budućnost i zajednicu u kojoj radimo i živimo.\n- Već osam godina NIS nije samo veliki poslovni sistem koji proizvodi i prodaje, već i dobar korporativni građanin, bliski komšija i prijatelj koji doprinosi razvoju 11 opština i gradova u Srbiji. Sa velikim ponosom gledamo kako nekadašnje ideje i projekti postaju realni, bolji deo života u mestima sa kojima sarađujemo – naveo je Tjurdenjev.\nPotpredsednik Pokrajinske vlade Đorđe Milićević naglasio je da se od velikih uvek očekuje najviše, a NIS je danas, kako kaže, jedna od najuspešnijih kompanija i najveći budžetski davalac u našoj zemlji.\n- Postoji međutim i druga strana, a to je društvena odgovornost velikih kompanija, koju bih nazvao ljudska strana i nju NIS u kontinuitetu pokazuje. Kroz program ''Zajednici zajedno'' koji NIS od 2009. godine redovno sprovodi, na teritoriji AP Vojvodine podržano je 758 projekata i uloženo više od 735 miliona dinara u razvoj kulture, nauke, obrazovanja, ekologije, javnog zdravlja, socijalne zaštite i sporta – istakao je Milićević.\nPrema njegovim rečima, ovi podaci nedvosmisleno govore o tome da NIS kao kompanija sve to vreme nije brinula samo o sebi, o svom tržištu, pozicioniranju i profitu, već je brinula i o sredinama u kojima deluje.\n- Zajedno sa tim lokalnim samoupravama se, ne štedeći novac, trudila da pomogne rešavanju problema građana u tim zajednicama. Pokrajinska Vlada će uvek učestovati i biti partner u aktivnostima koje imaju karakteristiku društveno odgovornog delovanja i podržavaće one akcije koje imaju za cilj brigu o lokalnoj zajednici i njihovim žiteljima - podvukao je Milićević.\nPredsednik opštine Srbobran Radivoj Paroški smatra da NIS kao društveno odgovorna kompanija pokušava da se zahvali lokalnim samoupravama sa kojima sarađuje i da im pomogne njihovom razvoju.\n- Njihov princip je takav da se sredstva izdvajaju i usmeravaju na nevladine organizacije i ustanove od značaja za opštine i gradove. Postoji zajednička komisija koja radi na konkursnim projektima i dolazi se do rešenja za koja se misli da su najbolja i na kraju krajeva sredstva koja se dobijaju se posle realizacije pravdaju. Srbobran je do sada ostvario 49 projekata, a njihova ukupna vrednost je 49 miliona dinara – poručio je Paroški.\nOn dodaje da je ta pomoć jedan akt dobre volje vrlo velike kompanije koja to, kako kaže predsednik opštine, i ne mora da radi, ali želi da uključuje sredstva u razvoj zajednica gde posluje.\n- To je za svaku pohvalu i NIS svakako spada u red malobrojnih koji se na takav način uključuje u život društva i možda je to dobar primer koji bi podstakao i druge kompanije učine nešto slično – zaključio je Radivoj Paroški.\n- Vaš uspeh gospodine Tjurdenjev je i uspeh svih nas, vi ulažete kapital u unapređenje života svih građana, ulažete u opšti razvoj naše države. Sinergija, strateška saradnja, kako god nazvali naš odnos, najvažnije je da on donosi rezultate koji su često odmah vidljivi, da donose napredak naših krajeva u oblasti kulture, sporta, nauke, zaštite životne sredine, socijalne zaštite. Zato sam uveren da će naša saradnja svake godine donositi sve bolje rezultate – jasan je bio gradonačelnik Novog Sada.\nGradonačelnik Niša Darko Bulatović naveo je da je značaj programa ''Zajednici zajedno'' pre svega u najvišem stepenu društvene odgovornosti koju NIS pokazuje.\n- Osam godina zajedničkog rada, 67 projekata, preko 70 miliona dinara za oblast obrazovanja, kulture, socijalne zaštite, podrške i pomoći deci, mladima, bolesnima je nešto što smo radili zajedno i na čemu smo vam neizmerno zahvalni. Vrednost je i u tome što ovaj zajednički posao radite i radimo otvoreno i javno. Ali najveća vrednost je što ga radimo zajedno. I na tome sam i lično zahvalan i prenosim pozdrave svih građana Niša – kazao je prvi čovek Niša.\nZamenik gradonačelnika Beograda Andreja Mladenović se zahvalio kompaniji NIS kao društveno odgovornoj kompaniji koja je prepoznala značaj ulaganja u zajednicu u kojoj radi.\n- Ovaj projekat je nešto što daje dobar primer svim kompanijama u Srbiji kako mogu da ulaganjem u društvo u kome rade i žive njihovi zaposleni da doprinesu boljem kvalitetu života – konstatovao je Mladenović.\nRazvoj lokalnih zajednica u kojima posluje predstavlja jedan od strateških ciljeva NIS-a. U tom smislu, kompanija već osam godina razvija program ''Zajednici zajedno'' sa ciljem poboljšanja kvaliteta života u lokalnim zajednicama u kojima posluje.\nKroz program je do sada podržano više od 900 projekata koji su doprineli socijalno-ekonomskom razvoju opština i gradova, u koje je uloženo više od milijardu dinara. Konkursom je obuhvaćeno pet oblasti - ekologija, nauka/obrazovanje, javno zdravlje/socijalna zaštita, kultura i sport.\nU toku je realizacija 42 projekta podržanih u okviru programa u tekućoj godini za koje je NIS izdvojio 110,5 miliona dinara i koji će biti završeni do 30. juna 2018. godine.


NALED: Otvoren "Vojvođanski salon" u zgradi Banovine - Pirot Plus Online\nNALED: Otvoren "Vojvođanski salon" u zgradi Banovine\n20. septembar 2019. 09:28 Društvo Pirot Plus Online\nU zgradi novosadske Banovine danas je javnosti predstavljen „Vojvođanski salon“, mesto na kojem će posetioci zgrade Pokrajinske vlade i parlamenta moći da vide najlepše primere tradicionalnog stvaralaštva žena i mladih u Vojvodini u tehnikama tkanja, necanja, pustovanja, veza i zlatoveza.\nUspostavljanje “Vojvođanskog salona” podržali su potpredsednica Vlade Zorana Mihajlović kao pokroviteljka inicijative „1.000 žena“ i predsednik Pokrajinske vlade Igor Mirović, koji su prisustvovali otvaranju zajedno s izvršnom direktorkom NALED-a Violetom Jovanović, gradonačelnicom Sombora Dušankom Golubović, direktorkom Zavoda za ravnopravnost polova Dianom Milović i ženama iz Etno mreže, koje su izradile eksponate.\nNa skupu je istaknuto da otvaranje salona, poput već otvorenog „Srpskog salona“ u zgradi Vlade Srbije, za cilj ima očuvanje kulturnog nasleđa, kao i podršku preduzetništvu i ekonomskom osnaživanju žena i mladih koji su mahom iz ruralnih krajeva, bez stalnog zaposlenja i primanja, ali sa vrednim znanjem u rukama.\nPotpredsednica Vlade izjavila je da je presrećna jer se Pokrajinska vlada priključila inicijativi koja za cilj ima da uposli najmanje 1.000 žena sa sela koje su i najugroženije u ekonomskom smislu.\nKroz ovu inicijativu do sada smo uposlili više od 600 žena, čuvamo naše vrednosti i nasleđe, ponosno ga pokazujemo svetu i pomažemo ženama da se zaposle i ekonomski osnaže. I zato pozivam sve institucije da se pridruže akciji, rekla je Mihajlović.\nPredsednik Pokrajinske vlade izrazio je zadovoljstvo jer je deo velike i uspešne inicijative koja podstiče zapošljavanje žena i promoviše sve ono što žene stvaraju čuvajući kulturno nasleđe.\nOvom zajedničkom inicijativom pomažemo razvoj sela od Sombora do Pirota, poklanjajući ove rukotvorine stranim zvaničnicima dajemo im svojevrsni otisak duše sa ovih prostora“, naglasio je Mirović.\nIzvršna direktorka NALED-a Violeta Jovanović istakla je da bi konkretni koraci u pravcu podrške udruženjima žena bili da republička i pokrajinska vlada nastave da koriste rukotvorine kao protokolarne poklone za zvaničnike koji posećuju Srbiju i Vojvodinu i druge partnere, kao i da ove proizvode poklanjaju u diplomatskim predstavništvima širom sveta, posebno u Briselu.\nMinistarstva i pokrajinski sekretarijati mogu da podrže zanatska udruženja mladih i žena kroz rodno osetljive konkurse u okviru kojih bi dodeljivali sredstva za rad na dizajnu, nabavku pakovanja, zaštitu kulturnog nasleđa i organizovanje edukativnih radionica za decu i mlade.\nKako je otvaranje „Vojvođanskog salona“ jedna od inicijativa Novog Sada u sklopu kandidature za Evropsku prestonicu kulture 2021. godine, gradska uprava bi mogla da predvidi i posebne programe sa zanatskim udruženjima u obnovljenoj zgradi Svilare, a veliki iskorak u promociji bilo bi obezbeđivanje prostora za gradsku etno galeriju.


Renoviranje i opremanje Klinike za ORL | TV KANAL 9 NOVI SAD\nNaslovna EMISIJE Renoviranje i opremanje Klinike za ORL\nRenoviranje i opremanje Klinike za ORL\nVIDEO K9: Klinika za bolesti uva, grla i nosa Kliničkog centra Vojvodine biće kompletno renovirana do kraja oktobra. Za rekonstrukciju ovog objekta iz pokrajinskog budžeta izdvojeno je više od 16 miliona dinara.\nU objekat, u kojem se leče otorinolaringološki pacijenti nije bilo značajnijeg investicionog održavanja od osnivanja, 1926. godine, istaknuto je prilikom obilaska Klinike za ORL, za čije je kompletno renoviranje pokrajina izdvojila 16,3 miliona dinara.\nOsim za rekonstrukciju i adaptaciju objekta u poslednje dve godine iz pokrajinskog bužeta je opredeljeno više od 27 miliona dinara za kupovinu nove opreme. U toku je i nabavka novih aparata koji omogućavaju bolju dijagnostiku i praćenje poremećaja glasa i govora, kao i ranog otkrivanja tumora.\nUz ranije nabavljenu opremu, iskorak predstavlja i nabavka novih integralnih radnih mesta koja omogućavaju najsavremenije i najnovije dijagnostičke procedure, koje ranije nisu postojale.\nTime je, prema navodima iz KCV, u prethodne dve godine obnovljeno preko 50 odsto opreme za Kliniku, koja na godišnjem nivou obavi preko 100 hiljada različitih pregleda.\nklinika za orl\nPrethodni tekstIzmena saobraćaja zbog Festivala uličnih svirača\nSledeći tekstRadovi Novosadske toplane i u Sremskoj ulici


PROGRAM STIPENDIJA - Glas Podrinja\nAtaŠe za kulturu Ambasade Japana u Šapcu\nPrezentacija programa stipendija Vlade Japana, namenjenih maturantima, studentima, postdiplomcima i profesorima, održana je prošlog petka u Šabačkoj gimnaziji. Učenici su imali priliku da saznaju detalje konkursa, ali i da čuju pojedinosti o uslovima života i obrazovanja u Japanu. Prezentaciji je prisustvovao i ataše za kulturu Ambasade Japana u Srbiji Juićiro Omori.\nPredstavnici Grada Šapca: Dejan Živanović, pomoćnik gradonačelnika, i Ana Marinković, načelnica Odeljenja za društvene delatnosti, priredili su prijem u Gradskoj kući za gosta iz Japana, što je bila prilika da u ime građana izraze zahvalnost za pomoć koju su stanovnici bratskog grada Fuđimija uputili Šapcu tokom poplave u maju prošle godine.\nKako je istakao Dejan Živanović, pomoćnik gradonačelnika Šapca, prijateljstvo dva grada dugo 33 godine dobar je osnov za saradnju u raznim oblastima.\n- Moj zadatak je, između ostalog, da u Japan pošaljem informaciju o potencijalima Srbije u oblastima privrede, kulture, obrazovanja i sporta, i zato je boravak u Šapcu dragocen. Prijateljske i bratske veze Fuđimija i Šapca obogaćuju odnose Japana i Srbije, naglasio je Juićiro Omori.\nU ime Kluba prijateljstva Šabac ““ Fuđimi, Ivan Jelić uručio je gostu iz Japana zahvalnicu za angažovanje u prikupljanju humanitarne pomoći za nastradale u majskoj poplavi.


IMA LI KRAJA DIVLJAČKOM PONAŠANJU: Anukić funkcioner LSV, nakon uličarskog ponašanja na sednici SO Bela Crkva danas nastavio da preti članovima SNS, uništava i oduzima im imovinu\nOdbornik Lige socijal demokrata Vojvodine u Skupštini opštine Bela Crkva, Dušan Anukić nakon jučerašnjeg skandaloznog ponašanja, kada je upotrebivši čitav arsenal uličarskog rečnika, pokušao da izazove prekid sednice, danas je nastavio sa divljanjem po Beloj Crkvi. Na njegovoj meti ovog puta našla se porodica Milenković, kojoj je upao na čamac i uzeo sve ribarske mreže i vesla, uz poruku da će da im oduzme i čamac ukoliko se ne vrate u redove LSV.\nOko podneva Anukić koji je zaposlen kao ribočuvar u JP „Vojvodina Vode“, upao je na čamac porodice Milenković na reci Karaš, i ne obazirujući se uopšte na zgranute očevice, razvalio spremnik i odneo dva džaka ribarskih mreža i vesla. Nakon toga prisutnima je drsko poručio, da kažu Milošu da su mreže kod njega i da lično on dođe po njih. Kada je saznao da je slučaj prijavljen policiji, besni Anukić se vratio do čamca i Milenkovićevom ocu i tastu, koji su u međuvremenu stigli na lice mesta, uz viku poručio da ukoliko Miloš ponovo ne bude član LSV, da će im zapleniti i čamac.\nMilenković je za naš portal kratko prokometarisao da je, svima jasno da je Anukićevo ponašanje politički motivisano, da nije u pitanju izolovan incident već da su svi koji se sa ovim funkcionerom LSV ne slažu svakodnevno izloženi pretnjama i pritiscima.\nKako saznajemo pritužbe na ponašanje Dušana Anukića su konstantne. Više puta je ukazano na to da Anukić zloupotrebljava svoj položaj ribočuvara u JP „Vojvodina Vode“ da se obračunava sa političkim neistomišljenicima kojima preti da će im zabraniti da se bave ribolovom.\nAnukić i njegove kolege iz LSV-a, koji su zaposleni u JVP „Vojvodina Šume“, radna jedinica Labudovo Okno, na poslovima ribočuvara, na sve moguće načine terorišu i ucenjuju meštane četiri sela, koji se bave privrednim ribolovom na reci Dunav, a koji sa njima ne dele ista politička uverenja. Ako se uzme u obzir da ti ljudi žive isključivo od privrednog ribolova, više je nego jasno da im je ugrožena životna egzistencija i da su dovedeni do ivice propasti.\nJuče smo pisali o tome kako lokalni funkcioneri LSV, predvođeni Sandrom Ristić, pokrajinskom poslanicom i predsednicom OO LSV Bela Crkva, konstantno vode agresivnu kampanju protiv SNS.\nIzvor portala, upućen u lokalne političke prilike, tvrdi da članstvo podstrekuju da ulaze , ne samo u verbalne sukobe, već i da fizički ugrožavaju funkcionere i članove SNS i uništavaju njihovu imovinu.\nO tome govori i događaj iz avgusta kada je Stanko Živanov podmetnuo požar na kući i dva automobila, u vlasništvu funkcionera SNS, a potom dao i izjavu nadležnim organima kojom je priznao da je dela počinio jer je žrtva kampanje njegove partije protiv SNS.\nDa podsetimo na jučerašnjoj sednici SO Bela Crkva Dušan Anukić je sve vreme pokušavao da prekine rad sednice, iznoseći verbalne uvrede na račun SNS, a kada u tome nije uspeo, prišao je predsedniku Skupstine, Marjanu Aleksiću i nastavljajući da vređa dohvatio flašu sa vodom, želeći da ga polije. Incident je izbegnut brzom reakcijom Jovice Rajina, odbornika Srpske Napredne Stranke.\nPogledajte video sa jučerašnjim incidentom:\nPosted by Belocrkvanske Novosti ISTINA at 14:06


Centrotrans: Na jednodnevni izlet u Neum za 25 KM - Privredna štampa\nTokom ljetne sezone Centrotrans organizuje jednodnevne odlaske u Neum po cijeni od 25KM.\nCentrotrans i Centrotours, od 30.juna 2017. godine, svoju ponudu obogatit će i jednodnevnim izletima u Neum preko Svitave. Naime, kao i prethodnih godina, svim zainteresovani putnici mogu putovati na izlete na bh. primorje po cijeni od 25 KM za odrasle i 15KM za djecu.\nPolasci su organizovani iz Visokog u 4:30, Ilijaša u 04:50, Vogošće u 05:10 i Sarajeva u 05:30 sa usputnim stajanjima, a prema dogovoru sa putnicima. Povratak iz Neuma za sve polaske planiran je u 18:30, saopćeno je iz kompanije Centrotrans Eurolines.\nVlada TK: Poreznim obveznicima olakšati izmirivanje javnih prihoda\nVlada je prihvatila Inicijativu Ministarstva industrije, energetike i rudarstva za izmjene i dopune Zakona o poreznoj upravi Federaciji BiH.…\nU Beču sve manji broj automobila\nStatistički podaci za period od 2010. do 2015. godine pokazali su da je korištenje automobila u Beču znatno smanjeno. Mjesta…\nŽeljeznice RS-a u gubicima i s viškom radnika\nGubitak "Željeznice Republike Srpske" za devet mjeseci ove godine iznosi oko 11,9 miliona KM, a od ukupno 3.129 zaposlenih radnika…\nPrijedlog za oslobađanje plaćanja putarine na dizel gorivo\nFederalna vlada donijela je juče Odluku o utvrđivanju Prijedloga Upravnom odboru Uprave za indirektno oporezivanje za oslobađanje rudnika u…\nEldžam Trade: Bitno je steći povjerenje kupaca i poslovnih partnera


organska hrana : Južne vesti\nI ove godine zbog epidemije otkazana Šušenicijada u Dimitrovgradu\n13:53, 9. 11. 2021.\nZbog epidemije virusa korona i ove godine se neće održati, saopštavaju organizatori, tradicionalna gastronomska manifestacija "Dani caribrodske šušenice". Organizatori se nadaju da će naredne godine biti mogućnosti za njeno održavanje.\nUvoznik iz Niša nije kriv za insekte u pirinču\n15:03, 27. 11. 2013.\nKompanija "Kozmetik plus", koja pakuje i uvozi pirinač u kom je porodica Stojiljković iz Niša pre 3 nedelje zatekla mnoštvo insekata, objavila je da do kontaminacije nije došlo prilikom pakovanja.\nDominacija juga na Sajmu etno hrane\n11:43, 1. 12. 2012.\nČak 9 od 19 nagrada upravo završenog Sajma etno hrane i pića pripalo je proizvođačima iz Pirota, Leskovca, Babušnice, Vlasotinca i Svrljiga.\nPočeo Sajam zdrave hrane\n12:53, 12. 10. 2012.\nU Nišu je počeo Sajam zdrave hrane i zimnice, na kome svoje proizvode predstavlja oko 30 izlagača iz Srbije, Hrvatske i Bosne i Hercegovine.\nAustrijanci ulažu u proizvodnju organske hrane\n13:28, 13. 12. 2010.\nNaredne dve godine austrijska agencija za razvoj finansiraće razvoj organske poljoprivredne proizvodnje na jugu Srbije.\nZdravo voće iz Blaca ide u Evropu\n14:31, 20. 4. 2010.\nPreduzeće "Midiorganik" iz Blaca potpisalo ugovor vredan 3 miliona evra, o izvozu voća na evropsko tržište.


DJB traži poštovanje javnog interesa u javnom informisanju u Vojvodini | Autonomija\nDJB traži poštovanje javnog interesa u javnom informisanju u Vojvodini\n"Novac poreskih obveznika usmerava se vrlo često za promociju vladajućih struktura i njihove stranke"\nPoslanica Pokreta Dosta je bilo (DJB) u Skupštini Vojvodine Svetlana Kozić izjavila je danas u Novom Sadu da javni interes u javnom informisanju podrazumeva „potpuno obaveštavanje svih društvenih grupa“, pa i onih koje su glasači opozicionih stranaka.\nKozićeva je kritikovala budžet Vojvodine za 2018. godinu, koji je danas na dnevnom redu Skupštine Vojvodine, navodeći da raspodela sredstava za unapređenje javnog interesa u javnom informisanju nije do sada dala stvarne rezultate, niti će dati sledeće godine.\n„Naša stranka je kroz analizu medija utvrdila da izveštavanja o našem radu gotovo da nema. Postoji društvena grupa koja je glasala za DJB, a potpuno informisanje podrazumeva informisanje o svim političkim akterima„, upozorila je Kozićeva.\nPrema njenim rečima, novac koji se dodeljuje medijima iz državnih budžeta, treba da bude utrošen tako da zadovolji potrebe svih građana, što u Vojvodini nije slučaj.\nSvetlana Kozić ranije je kritikovala raspodelu novca od države, pre svega na lokalnim konkursima u Vojvodini, jer se na njima novac poreskih obveznika usmerava vrlo često „za promociju vladajućih struktura i njihove stranke“.\nNa probleme netransparentne dodele novca na konkursima za medije, konkursnih komisija koje su „interesne grupe“ i probleme sa dodelom novca „podobnim medijima“, ukazivali su i medijski stručnjaci, kao i novinarska i medijska udruženja.


Tanjug 21. septembra 2018. 08:31\nBEOGRAD – Predsednik Skupštine grada Beograda Nikola Nikodijević zakazao je za utorak, 25. septembar, šestu sednicu Skupštine grada.\nNa dnevnom redu će se naći izmena i dopuna Regionalnog prostornog plana administrativnog područja Grada Beograda, kao i šest planova detaljne regulacije.\nPlanovi se odnose na privrednu zonu između saobraćajnice SMT, Pančevačkog puta i Dunava na opštini Palilula, kao i dela Višnjićke banje na istoj opštini, te za deo privredne zone u Surčinu, postrojenja za prečišćavanje otpadnih voda i privodne infrastrukture u Sopotu i za stanicu za snabdevanje gorivom u Novom Beogradu.\nPred odbornicima će biti i predlog izmene i dopune Plana detaljne regulacije sanitarne deponije „Vinča” na teritoriji opštine Grocka, kao i pet predloga za buduće izrade ili izmene planova za delove Voždovca, Zvezdare, Palilule, Grocke i Sopota.\nNa dnevnom redu je i predlog izmene Odluke o lokalnim administrativnim taksama, Godišnji program zaštite, uređenja i korišćenja poljoprivrednog zemljišta za 2018, te Izveštaj o stanju bezbednosti saobraćaja u Beogradu za 2017.\nOdbornici Skupštine grada Beograda izjasniće se i o predlozima rešenja o davanju saglasnosti na odluke o raspodeli neto dobiti iz 2017. jednog broja javnih preduzeća čiji je osnivač Grad Beograd.\nPredložena je i izmena rešenja o davanju na korišćenje mreže za distribuciju toplotne energije JKP „Beogradske elektrane”, kao i izmena odluke o promeni osnivačkog akta Javnog urbanističkog preduzeća, saopštio je Beoinfo.\nNa sednici će biti i nekoliko tačaka o kojima će se odlučivati po skraćenom postupku, među kojima su predlozi rešenja o razrešenju i imenovanju direktora i v.d. direktora u jednom broju preduzeća i ustanova, čiji je osnivač Grad Beograd.


Bitka za Arktik, Britanci šalju 800 vojnika - B92\nOn je kazao da britanska vlada trenutno pravi "Strategiju odbrane Arktika" koja predvi]a raspore]ivanje stotine komandosa u Norveškoj naredne godine, zbog sve veæe "ruske pretnje u našem zadnjem dvorištu", prenosi britanski "San".\nPrema njegovim reèima, Rusija je ponovo otvorila stare baze iz perioda Sovjetskog saveza koje godinama nisu korišæene i pojaèala je aktivnost podmornica, što znaèi, kako kaže, da Britanija mora da zaštiti svoje interese.\nVilijamson je rekao da su britanski ministri zabrinuti da æe, "dok se topi led na Arktiku", ruski predsednik Vladimir Putin pokušati da "zauzme zemlju i tamo intenzivira svoju aktivnost".\n"Naši lovci 'Posejdon' pratiæe ruske podmornice. Oni æe nas štititi i pomagati našim NATO saveznicima. I nastaviæemo da treniramo sa našim norveškim prijateljima, sa 800 kraljevskih marinaca. Moramo pokazati da smo spremni da se nosimo sa pretnjama", rekao je Vilijamson.\nU novembru, Britanija æe rasporediti 3.000 vojnika u Norveškoj kao deo NATO vežbi.\nOn je dodao da æe 2.000 mladih biti trenirano za borbu protiv hakerskih napada kao deo priojekta sa nacionalnim centrom za sajber sigurnost.


Srbi na Kosovu moći će da glasaju SAMO putem pošte ili preko Kancelarije za vezu - Politički.rs\nSrbi na Kosovu moći će da glasaju SAMO putem pošte ili preko Kancelarije za vezu\nPripadnici srpske zajednice na Kosovu imaće priliku da glasaju putem pošte ili preko Kancelarije za vezu Srbije na Kosovu na referendumu koji organizuje Srbija o ustavnim promenama u pravosuđu, potvrdili su zvaničnici Vlade Kosova za Radio Slobodna Evropa (RSE) na albanskom jeziku.\nPrema njihovim rečima, ovo je jedini način na koji će pripadnici srpske zajednice na Kosovu moći da se izjasne na referendumu koji će biti održan 16. januara. Kažu da neće biti biračkih mesta u oblastima sa srpskom većinom, preneo je Kossev.\n„Ponudili smo mogućnost da se glasa putem pošte ili preko Kancelarije za vezu Srbije na Kosovu, koja je proizašla iz sporazuma postignutog u Briselu 2012. godine, za otvaranje Kancelarija za vezu Kosova i Srbije u Beogradu i Prištini“, navodi se u pisanom odgovoru koji je Vlada Kosova uputila RSE.\nKancelarija za vezu Srbije na Kosovu, koja se nalazi u zgradi Delegacije Evropske unije u Prištini, nije odgovorila na pozive Radija Slobodna Evropa.\nKosovski premijer Aljbin Kurti izjavio je 29. decembra 2021. da je Vlada Kosova svesna da Srbija namerava da održi referendum na Kosovu, ali da on na tako nešto neće pristati.\nIstog dana reagovao je i predsednik Srbije Aleksandar Vučić, rekavši da će se obratiti međunarodnoj zajednici zbog nedozvoljavanja da se referendum održi u srpskim sredinama na Kosovu.\nPredsednica Vlade Srbije Ana Brnabić je tokom sastanka sa ambasadorima zemalja Kvinte 6. januara izrazila nezadovoljstvo odlukom vlasti na Kosovu da ne dozvole održavanje referenduma.\nTeletabisi će podići izlaznost na referendumu, što Vučiću jedino i treba, a dobiće penis\nMilivojević: Vučić svestan da brutalno krši Ustav, opozicija nije odgovorila zašto sada izlazi na izbore\nĐorđević: Šetnja za Olivera umesto referenduma\nIn: IZDVOJENO ZA VAS, POLITIKA\nTagged: GLASANJE, KOSOVO, REFERENDUM, SRBI NA KIM


Čačani u košarkaškoj reprezentaciji - Ozonpress :: internet portal\nTag: Čačani, mlada, reprezentacija\nMladu košarkašku reprezentaciju Srbije (igrači do 20 godina) uskoro očekuje Evropsko prvenstvo koje će se održeti u Helsinkiju od 16. do 24. jula. Orliće će predvoditi selektor Aleksandar Bućan, a njegov prvi saradnik Aleksandar Bjelić ističe da ovaj stručni štab uspešno sarađuje već četiri godine.\n“Uigran smo tandem i prvo okupljanje igrača biće 20. juna u Beogradu. Na prvoj prozivci pojaviće se osamnaest igrača koji će dve sedmice raditi u Vršcu. Potom odlazimo na turnir u Istanbul koji će trajati sedam dana gde ćemo imati jače provere. Završnica priprema ponovo je planirana za srpsku prestonicu”, kaže za naš portal Aleksandar Bjelić.\nPripreme će, po svemu sudeći, biti obavljene u kraćem obimu, ali će ciljevi kao i uvek biti najviši?\n“U grupi smo sa Letonijom, Slovenijom i Litvanijom. Interesantno, posle grupne faze započinje eliminacioni sistem od osmine finala što se pokazalo kao teža varijanta. Inače, ova generacija je bila vicešampion Evrope u Turskoj, a upravo su Turci glavni konkurenti za zlato. Tu su još Španija, Francuska, Litvanija… ovoga puta neće biti Hrvatske i Grčke. Hrvati su svetski vicešampioni”, zaključio je Aleksandar Bjelić.\nZanimljivo u Mladoj reprezentaciji su čak četvorica igrača iz Čačka, Borčevi košarkaši Matija Popović i Uroš Čarapić, potom Marko Radovanović iz FMP-a i Nikola Kočović iz Metalca.\n/// 16/06/2016 u 15:55 Odgovorite\nZaista je teško prelomiti, uz već iznete i tačne podatke da su Popović, Radovanović i Kočović Čačani koji su ponikli u Mladosti gde su godinama igrali. Kakva sujeta ljudi iz klubova koji treba da sarađuju u interesu čačanske košarke…\nBoskic 16/06/2016 u 18:45 Odgovorite\nTrenutno igraju u ovim klubovima,kakve veze ima sto nije pomenuta Mladost.Opterecenost necim?\nnavijac 16/06/2016 u 18:28 Odgovorite\nko da saradjuje,,,ercov I dragacevac,,,daj nebudite smesni,,,,pritom popovic I carapic ce verovatno opet biti 13 I 14 prase,,,ako im opet nepomogne professor bjelic,,,kao I prosli put\nBipsi 17/06/2016 u 06:43 Odgovorite\nSamo još da ima ko da OBRUSI Čarapića Popovića i Mitrovica.\ncacanin :) 17/06/2016 u 09:37 Odgovorite\nStvarno su zasluzili da budu u 12 i matija i uros ali ovaj bucan partizanovac ih verovatno nece staviti ima prece ove beogradske pedere\nnavijac 17/06/2016 u 16:38 Odgovorite\npa nek ih stavi bjelic,,,valjda ima uticaja kao pomocni trener,,,\nkalimero 20/06/2016 u 18:33 Odgovorite\nCarapic ce postati igrac kada ja budem leteo na Mars, molim malo realnoti a ne samo lokalpatriotizma


Špirić: Dok se političari svađaju BiH naseljavaju Azijati i Arapi – mojKontakt portal – Radio Televizija Kontakt\nŠpirić: Dok se političari svađaju BiH naseljavaju Azijati i Arapi\nPotpredsjednik SNSD-a Nikola Špirić izjavio je sinoć da se, dok u Republici Srpskoj traje svađa dva suprotstavljena bloka, lagano mijenja demografska struktura BiH, koju naseljavaju azijati i Arapi.\n“Oni će ženiti Bošnjakinje iz BiH što je, takođe, njihovo pravo, a ja samo govorim o laganoj izmjeni demografske slike BiH i za 10 godina naša djeca neće imati priliku da pregovaraju sa onima koji su rođeni u BiH nego sa onima koji su došli u BiH sa ne tako svijetlim namjerama ni prema Srpskoj ni prema BiH”, rekao je Špirić na javnoj tribini u prijedorskoj Mjesnoj zajednici Čirkin Polje.\n“Predsjednik Međunarodnog monetarnog fonda Kristin Lagard rekla je da se jedva nazire oporavak japanske ekonomije, da se gotovo ne nazire oporavak američke i da se ne može govoriti o oporavku evropske ekonomije. To je ambijent u kojem Vlada Republike Srpske ostaje na nogama i isplaćuje penzije, plate i invalidnine na vrijeme”, rekao je Špirić\nOn je istakao da izazovi za region dolaze iz Evrope. “Oni koji nam poručuju da je to naš jedini put, plaše se da Velika Britanija ne napusti EU, a da i Češka najavljuje tu mogućnost. Pravo pitanje je zašto mi idemo tamo, u šta oni koji su već tamo sumnjaju”, poručio je Špirić.\n“Nije bitno kada ćemo i da li ćemo postati članovi EU, već je bitno da svaki dan uređujemo Republiku Srpsku i razvijamo standarde primjerene standardima članica Unije”, rekao je Špirić, dodajući da unutrašnje nestabilnosti dolaze iz BiH koja je, na žalost, nedovršen projekat.\nŠpirić je danas kao član delegaciji SNSD-a, koju su predvodili predsjednik stranke Milorad Dodik i potpredsjednik Željka Cvijanović, prisustvovao u Prijedoru sastanku sa predstavnicima gradskog i opštinskih odbora SNSD-a Izborne jedinice jedan, a potom i tribini pod nazivom “Riječ predsjednika”.\nSrbin iz Švedske izmirio dug osnovne škole na Kosovu\nU nedjelju „Kozarske poklade“ u Bistrici i Verićima


Ovom prilikom želimo da Vam predstavimo najmlađeg člana našeg velikog profesionalnog tima to je MOPEX TEPIH SERVIS. Mopex tepih servis je najsavremeniji centar za pranje tepiha na ovim prostorima koji nudi potpuno automatizovano tretiranje tepiha masinama poslednje generacije. Mašine i sredstva koja koristimo u našem centru poseduju sve sertifikate izdate u EU koji se odnose na zaštitu životne sredine kao i na bezbednost i zdravlje na radu.\nNakon pranja Vaših tepiha u MOPEX TEPIH SERVISU, vaši tepisi će biti čisti, mirisni i bezbedni za Vas i Vaše najmilije, i bićete zadovoljni profesionalnom uslugom od strane naših zaposlenih kao i mnogim pogodnostima koje dobijate saradnjom sa nama, kao što su popusti na naše usluge ( pranje mebliranog nameštaja, pranje unutrašnjosti automobila i sl.) obaveštenja o akcijama, kao i o tome kada je vreme da se Vaš tepih ponovo opere.\nMopex d.o.o je osnovan 1997 godine kao porodicno preduzece. Vlasnici preduzeca su Branka i Dušan Radakovic. Kljucna delatnost na kojoj se zasniva poslovanje su usluge profesionalnog održavanja higijene i tekuce održavanje poslovnih objekata,tzv. "savremeni domar". Mopex d.o.o se takode bavi uvozom i distribucijom mašina, opreme , hemijskih sredstava i potrošnog higijenskog materijala. Naša kompanija zapošljava više od 700 radnika koji svakodnevno održavaju preko 350.000m² površina u najznacajnijim državnim institucijama I cenjenim privatnim kompanijama. Proizvode renomiranih evropskih proizvodaca kao što su 3M, Dr. Schnell, Premiere Products, Caselli, TTS, Columbus, Dulevo, Novaltec, Hagleitner, Ghibli, Jofel, Veltia, Gojo,Newster i Purell, ucinili smo dostupnim domacim kupcima.\nU našoj zemlji postoji vise od 100 privrednih društava koja se bave istom delatnošcu kao i naše privredno društvo, ali smo mi jedini do sada koji u svom poslovanju , primenjujemo napredne softvere-integralne informacione sisteme (ERP) i CRM, koji nam pomažu u svakodnevnoj komunikaciji sa našim klijentima.\nProfesionalno održavanje higijene je primarni posao kojim se naša kompanija bavi i možemo reći da smo jedan od lidera u ovoj oblasti. Naša kompanija zapošljava više od 700 radnika koji svakodnevno održavaju preko 350.000m² površina u najznačajnijim državnim institucijama I cenjenim privatnim kompanijama.\nDistribucija opreme za čišćenje\nMopex nudi kompletan program profesionalnih mašina i opreme za čišćenje: 3M, TTS,HAGLEITNER , GHIBLI, DULEVO, COLUMBUS, NOVALTEC...\nUsluge iznajmljivanja radne snage imaju za cilj da vam pomognu u svakodnevnom obavljanju vaše delatnosti. Sve one poslove za koje ne želite radnu snagu da angažujete kroz zaposlenje u vašoj kompaniji, možete angažovati posredstvom našeg preduzeća.\nDistribucija hemijskih sredstava\nMopex je generalni zastupnik kompanija Dr.Schnell, Premiere Products, Caselli, Gojo i Purell koje proizvode profesionalna hemijska sredstva za čišćenje i dezinfekciju površina.\nUsluge "Savremenog domara"\nNudimo i usluge tekućeg održavanja objekata tzv. Savremeni Domar(sitne popravke, vodoinstalaterski radovi, elektro radovi, bravarski radovi...)\nPoslovi tekućeg održavanja objekata koje obavljamo podrazumevaju održavanje liftova, PP sistema, dimnjaka, ventilacionih kanala, tekuće održavanje brava, okova, prozora, nameštaja, servisiranje vodovodno-kanalizacione mreže, hitne intervencije...